3. การประกอบธุรกิจของแต่ละสายผลิตภัณฑ์

สายธุรกิจเทคโนโลยี

กลุ่มอินฟอร์เมชั่นเทคโนโลยี

หน้าที่และความรับผิดชอบของหน่วยงาน

ดำเนินธุรกิจจัดจำหน่ายผลิตภัณฑ์และบริการด้านเทคโนโลยีสารสนเทศ อาทิ ซอฟท์แวร์ ฮาร์ดแวร์
และบริการอินเทอร์เน็ต เป็นต้น โดยเน้นการจำหน่ายแบบโซลูชั่นครบวงจร

ผลการดำเนินงานในปีที่ผ่านมาและโครงการในอนาคต 

ผลการดำเนินงานโดยรวมของกลุ่มฯ ในปีที่ผ่านมา มีการเติบโตของรายได้ในระดับดีมาก
โดยขยายตัวทั้งในบริการอินเทอร์เน็ต ฮาร์ดแวร์ ซอฟท์แวร์ และ ซิสเต็มส์ อินทริเกรชั่น กลุ่มฯ
ได้เตรียมพร้อมที่จะปรับเปลี่ยนกลยุทธ์เพื่อให้สอดคล้องกับสภาพตลาดตลอดเวลา
ซึ่งจากประสบการณ์และเครือข่ายที่มีอยู่น่าจะทำให้กลุ่มฯ ประสบความสำเร็จด้วยดีได้ต่อไป

กลุ่มอินฟอร์เมชั่นเทคโนโลยี ประกอบด้วยฝ่ายระบบคอมพิวเตอร์และบริการ และบริษัทในกลุ่มดังนี้

ฝ่ายระบบคอมพิวเตอร์และบริการ (Computer System & Services Department)

เป็นผู้เชี่ยวชาญด้าน System Integration อาทิ การออกแบบและพัฒนาระบบงาน
ติดตั้งระบบเครือข่ายสัญญาณ และยังจัดจำหน่ายเครื่องคอมพิวเตอร์ IBM, Hewlett Packard
(HP) และอื่นๆ นอกจากนี้ยังได้รับแต่งตั้งให้เป็นผู้นำเข้าและจัดจำหน่ายอุปกรณ์ต่อพ่วง
(Peripheral) ของคอมพิวเตอร์ EagleTec แต่เพียงผู้เดียวในประเทศไทย

ผลประกอบการในปี 2546 เป็นที่น่าพอใจทั้งยอดขาย จำนวนลูกค้าและโครงการ ฝ่ายฯ
เปลี่ยนช่องทางการจัดจำหน่ายเครื่องคอมพิวเตอร์และอุปกรณ์ต่อพ่วงจากเดิม
ที่เน้นการค้าส่งเฉพาะเครื่องคอมพิวเตอร์ ซึ่งได้รับอัตราผลตอบแทนต่อเครื่องค่อนข้างต่ำ
มาเป็นการเข้าประมูลงานโครงการในลักษณะของการทำงานแบบเบ็ดเสร็จ (Turnkey) มากขึ้น
โดยทำหน้าที่จัดหาทั้งเครื่องคอมพิวเตอร์และบริการอื่นที่เกี่ยวเนื่อง เช่น การจัดหาและพัฒนา
Application Software การออกแบบระบบงาน การติดตั้งระบบเครือข่าย การฝึกอบรม
รวมถึงการติดตั้งระบบรักษาความปลอดภัยของระบบ ซึ่งเป็นสิ่งสำคัญมากพอๆ กับตัวข้อมูลเอง
และการบริการหลังการขาย เป็นต้น ให้กับหน่วยงานราชการและบริษัทเอกชนขนาดใหญ่
ซึ่งให้ผลตอบแทนที่สูงกว่า
ทำให้ผลประกอบการจากการจำหน่ายเครื่องคอมพิวเตอร์ดีขึ้นกว่าปีที่ผ่านมา

บริษัท โปรเฟสชั่นนัล คอมพิวเตอร์ จำกัด

บริษัทฯ ประกอบธุรกิจหลักในการขาย ให้เช่าฮาร์ดแวร์ ซอฟท์แวร์ ตลอดจนการให้บริการในด้าน
System Integration, IT Services Outsourcing และ Facility Management
จากการที่รัฐบาลมีนโยบายสนับสนุนให้นำระบบสารสนเทศมาใช้ในหน่วยงานของรัฐให้มากยิ่งขึ้น
โดยเฉพาะอย่างยิ่งในด้าน e-Government ทำให้ธุรกิจเกี่ยวกับ System Integrator
ของบริษัทฯ ซึ่งให้บริการกับหน่วยราชการรัฐวิสาหกิจเป็นหลักเพิ่มขึ้น ที่สำคัญเช่น กรมสรรพากร
กรมสรรพสามิต เป็นต้น ประกอบกับภาวะเศรษฐกิจของประเทศในปี 2546 ที่มีการขยายตัว
ทำให้ผลการดำเนินงานของบริษัทฯ เพิ่มขึ้นจากปี 2545 เกือบ 13%
ซึ่งเป็นการขยายตัวอย่างต่อเนื่องติดต่อกันเป็นระยะเวลา 4 ปี สำหรับในปี 2547
การลงทุนของภาครัฐในด้านระบบสารสนเทศยังคงมีแนวโน้มขยายตัวและส่งผลดีต่อการดำเนินงานของบริษัทฯ
ที่เน้นการสนับสนุนด้าน e-Government ของรัฐบาลอย่างต่อเนื่อง นอกจากนี้ บริษัทฯ
ยังได้ร่วมมือกับบริษัทผู้พัฒนาทางด้านซอฟท์แวร์จากต่างประเทศเพิ่มขึ้น
รวมทั้งการพัฒนาด้านการให้บริการต่อลูกค้าให้มีมาตรฐานสูงยิ่งขึ้นโดยต่อเนื่อง เช่น
การปรับปรุงมาตรฐานการทำงานภายในจาก ISO 9002:1994
จนได้รับใบรับรองตามมาตรฐานของ ISO 9002:2000, การเข้าร่วมทำมาตรฐาน TQS II
จากที่ได้รับรองมาตรฐาน TQS I
และการปรับปรุงมาตรฐานการพัฒนาระบบงานสู่ระบบมาตรฐานของ CMM ในระดับโลก
พร้อมกันนี้บริษัทยังขยายตลาดบริการด้าน Facility Management และ IT Outsourcing
Service ซึ่งมีแนวโน้มเติบโตตามตลาดโลก ทำให้คาดได้ว่าธุรกิจของบริษัทฯ ในปี 2547
น่าจะขยายตัวสูงขึ้นอย่างต่อเนื่องติดต่อกันเป็นปีที่ 5

บริษัท ล็อกซ์ดาต้า จำกัด

บริษัทเป็นผู้นำในการให้บริการติดตั้งระบบ Contact Center และ Customer Relationship
Management (CRM) โดยให้บริการครอบคลุมทั้งแบบ inbound และ outbound Outsourcing
Services, Contact Center และ CRM แอพพลิเคชั่นของบริการ Contact Center
ประกอบด้วยฟังก์ชั่นต่างๆ เช่น Help Desk, Customer Care ระบบรับ ออเดอร์ทางโทรศัพท์
การขายสินค้าทางโทรศัพท์ ซึ่งบริการเหล่านี้สามารถนำไปใช้กับกิจการและธุรกิจหลากหลาย
ประเภทอาทิ กิจการธนาคาร เงินทุน โทรคมนาคม อุปโภคและบริโภค ประกันภัย เป็นต้น
ในส่วนของ Outsourcing Services บริษัทให้บริการทางด้าน Tele-marketing
การบริหารจัดการฐานข้อมูลทางการตลาด และการให้คำปรึกษา
โดยคำนึงถึงการบริหารจัดการค่าใช้จ่ายและประโยชน์ที่ลูกค้าจะได้รับเป็นสำคัญ ล็อกซ์ดาต้า
ร่วมมือกับบริษัท Interactive Intelligence ซึ่งเป็นพันธมิตรทางธุรกิจ เพื่อให้บริการ
Contact Center Solution บริษัทมีความพร้อมในการให้บริการซอฟท์แวร์ที่สมบูรณ์แบบ
ตั้งแต่การให้คำปรึกษาเกี่ยวกับระบบ CRM การติดตั้งระบบ CRM, CTI, IVR และ Unified
messaging ตลอดจนบริการ Contact Center และบริการ Outsourcing รูปแบบต่างๆ

บริษัท ล็อกซบิท จำกัด

เป็นบริษัทชั้นนำที่ให้บริการทางด้านเทคโนโลยีสื่อสารและสารสนเทศของประเทศไทย
มีความพร้อมในการนำเสนอบริการต่างๆ
ซึ่งได้รับการออกแบบไว้อย่างเหมาะสมเพื่อตอบสนองความต้องการของลูกค้าทั้งในภาคอุตสาหกรรมและภาครัฐ
ให้สามารถใช้ประโยชน์ของเทคโนโลยีที่ก้าวหน้าได้เต็มที่
ธุรกิจของบริษัทมีเป้าหมายหลักอยู่ที่กลุ่มธุรกิจธนาคาร โทรคมนาคม ภาคราชการ และรัฐวิสาหกิจ
โดยมีความเชี่ยวชาญเป็นพิเศษทางด้านการ

สื่อสารข้อมูล (data communication) ธุรกรรมอัตโนมัติ (transaction automation)
และระบบจ่ายเงิน โดยสื่ออิเล็ก-

ทรอนิกส์ ยอดขายของบริษัทในปี 2546 เพิ่มขึ้นจากปีที่แล้วกว่า 50% เป็นเงินถึง 1,770 ล้านบาท
ในระดับบริษัท โดยส่วนใหญ่เป็นรายได้จากธุรกิจ Payphone โครงการ SDH และ DXC
(ระบบสื่อสัญญาณความเร็วสูงซึ่งเป็นอุปกรณ์ที่ใช้เชื่อมโยงชุมสายโทรศัพท์ผ่านสายเคเบิลใยแก้วนำแสง)
ระบบฝากถอนเงินอัตโนมัติ อุปกรณ์และเครื่องคอมพิวเตอร์ขนาดใหญ่และงานเครือข่าย (Large
Systems และ Networks) ลูกค้ารายใหญ่ของบริษัทในภาคธุรกิจโทรคมนาคม ได้แก่ บริษัท
เทเลคอมเอเชีย จำกัด (มหาชน) บริษัท ทศท คอร์ปอเรชั่น จำกัด (มหาชน) และบริษัท
ทีทีแอนด์ที จำกัด (มหาชน) ส่วนลูกค้ารายใหญ่ทางด้านธนาคาร ได้แก่ ธนาคารกรุงไทย
ธนาคารกรุงเทพ และธนาคารเอเชีย

  ในปีที่ผ่านมา บริษัทประสบความสำเร็จหลายด้านที่สำคัญ ได้แก่
  ได้รับความไว้ใจให้เป็นผู้ดำเนินการ

โครงการระบบการธนาคารหลัก (Core Banking System) สำหรับหน่วยงานธนาคารอิสลาม
(Islamic Banking Unit) ของธนาคารกรุงไทย
รวมทั้งเป็นผู้ให้บริการการบำรุงรักษาเครื่องฝากถอนเงินอัตโนมัติ (ATM) ทั่วประเทศ
ในอนาคตอันใกล้นี้บริษัทมีแผนที่จะรุกหน้าไปอย่างไม่หยุดยั้งตามกระแสความต้องการที่เพิ่มขึ้น
สำหรับระบบงานหลักของผู้ใช้งานทางด้านคอมพิวเตอร์ (Core Systems Integration)
ระบบโซลูชั่น CRM (CRM solutions) e-Delivery และบริการ Outsourcing
ทั้งนี้งานท้าทายสำคัญซึ่งบริษัทจะต้องเผชิญต่อไป
คือการเปลี่ยนแนวโน้มลักษณะของธุรกิจจากการขายอุปกรณ์เครื่องคอมพิวเตอร์ไปสู่งานธุรกิจบริการและงานโซลูชั่น
Outsourcing ของระบบ IT ปีที่แล้วบริษัท มิตซุย จำกัด (“มิตซุย”) และบริษัท มิตซุย
(ประเทศไทย) จำกัด ได้เข้าเป็นผู้ถือหุ้นของบริษัท
ทั้งนี้มิตซุยเป็นกลุ่มผู้ค้ารายใหญ่ที่สุดรายหนึ่งในประเทศญี่ปุ่นซึ่งมีเครือข่ายกว้างใหญ่ทั่วโลกทำให้คาดหวังได้ว่าการเข้าเป็นพันธมิตรเชิงยุทธศาสตร์เช่นนี้
จะทำให้ฐานะของบริษัทพัฒนาก้าวหน้าและขยายขอบเขตงาน IT
ของบริษัททั้งในประเทศและต่างประเทศต่อไป

บริษัท เน็ทวัน เน็ทเวิร์ค โซลูชั่น จำกัด (เน็ทวัน)

บริษัทฯ ให้บริการด้าน System Integrator ซึ่งเชี่ยวชาญด้าน Data Communication
ในประเทศไทย มากว่า 10 ปี โดยได้ดำเนินธุรกิจร่วมกับพันธมิตรซึ่งมีความแข็งแกร่งหลาย ๆ
บริษัท ที่สำคัญคือ บริษัท ซิสโก้ ซีสเต็มส์ ซึ่งเป็นผู้นำด้านระบบเครือข่ายอินเทอร์เน็ตระดับโลก
และมีผลิตภัณฑ์ด้าน Data Communication แบบครบวงจร บริษัทฯ
ได้ดำเนินธุรกิจร่วมกับซิสโก้อย่างใกล้ชิด นับตั้งแต่ซิสโก้ได้เริ่มตั้งสำนักงานตัวแทนในประเทศไทย ณ
วันนี้ บริษัทฯ ได้รับการรับรองจากซิสโก้ ซีสเต็มส์ ให้เป็นตัวแทนจำหน่ายระดับ Silver
Certified Partner เป็นรายแรกในประเทศไทย โซลูชันผลิตภัณฑ์ของบริษัทฯ และการให้บริการ
ประกอบด้วยการให้บริการด้านการจัดการ

อาทิ การให้บริการที่ปรึกษา การออกแบบ การติดตั้งระบบ การโยกย้ายระบบ การจัดการระบบ
การประเมิน เน็ทเวิร์ค และการป้องกันความปลอดภัยระบบเครือข่าย
ตลอดจนการให้บริการด้านการบำรุงรักษาเครือข่าย การดูแลระบบแบบออน-ไซท์
การแก้ปัญหาระบบเครือข่าย การสำรองอุปกรณ์ ตลอดจนการบำรุงรักษาเชิงป้องกันและทดแทน
สำหรับการบริการด้านการจัดการและบำรุงรักษา บริษัทฯ มีการบริการให้เลือก คือ การบริการ 5
วันทำการตามเวลาปกติ หรือการบริการ 7 วันตลอด 24 ชั่วโมง ปี 2546 บริษัทฯ
ได้ก่อตั้งบริษัทแซท-เอ็ด (ประเทศไทย) จำกัด ซึ่งใช้ Platform
การเรียนรู้โดยอาศัยดาวเทียมส่งผ่านข้อมูลสำหรับการศึกษาแบบทางไกล   นอกจากนี้

บริษัทฯ ยังได้ร่วมกับบริษัท เซฟคอม
ผู้นำด้านการให้บริการโซลูชั่นนรักษาความปลอดภัยจากประเทศออสเตรเลีย

โดยได้เข้ามาตั้งแผนกเซฟคอม เอเชีย ภายใต้การกำกับของเน็ทวันฯ
ทำหน้าที่ในการส่งเสริมนวัตกรรมใหม่ๆ ทางอินเทอร์เน็ต
และโซลูชั่นการรักษาความปลอดภัยเครือข่ายแก่ลูกค้า

บริษัท พอยท์ เอเชีย ดอท คอม (ประเทศไทย) จำกัด

  บริษัทฯ ได้มีการปรับโครงสร้างองค์กรให้อยู่ในรูปของบริษัท โฮลดิ้ง (Holding Company)
  โดยประกอบ

ด้วยบริษัทลูกในกลุ่มที่ทำธุรกิจวางพื้นฐานบนเทคโนโลยีอินเทอร์เน็ตในรูปแบบครบวงจร
ตั้งแต่การให้บริการต่อเชื่อมเข้าเครือข่ายอินเทอร์เน็ต (Internet Access)
การพัฒนาข้อมูลเพื่อนำเข้าไปในเครือข่ายอินเทอร์เน็ต
การให้บริการรับฝากอุปกรณ์และข้อมูลที่ต่อเชื่อมเข้าอินเทอร์เน็ต ตลอดจนการให้บริการเสริมต่างๆ
ในเรื่องการรักษาความปลอดภัยของเครือข่ายของข้อมูล เป็นต้น
รายได้หลักจะยังคงมาจากการให้บริการแก่สมาชิกให้เข้ามาใช้อินเทอร์เน็ตทั้งในรูปของบุคคลและนิติบุคคล
ซึ่งทำการเชื่อมต่อโดยไม่ว่าจะเป็นการใช้สายโทรศัพท์ธรรมดา
หรือการใช้คู่สายเช่าความเร็วสูงก็ตาม รวมทั้งการพัฒนาในด้าน e-Commerce
ซึ่งยังดำเนินการอย่างต่อเนื่องต่อไป
แต่จะเน้นเกี่ยวกับการใช้ภายในองค์กรเพื่อลดต้นทุนและเพิ่มประสิทธิภาพเป็นหลัก

บริษัท ไทยเกทเวย์ จำกัด

เป็นผู้ให้บริการเช่าระบบส่งข้อมูลทางอิเล็กทรอนิกส์ EDI ( Electronic Data Interchange
) แก่บริษัทเอ็กซิมเน็ท จำกัด ซึ่งเป็นผู้ให้ Voice Over IP
(การสื่อสารทางโทรศัพท์โดยใช้เครือข่ายอินเทอร์เน็ต) จากบริษัท Net 2 Phone
ประเทศสหรัฐอเมริกา ซึ่งเป็นผู้จำหน่ายและให้บริการรายใหญ่ที่สุดในโลก บริษัทฯ ดำเนินธุรกิจใน
2 ลักษณะ คือให้บริการเป็นรายเดือนและจำหน่ายทั้งฮาร์ดแวร์ ซอฟท์แวร์
พร้อมบริการเสริมในการซ่อมบำรุง
โดยใช้กลยุทธ์การจำหน่ายผ่านตัวแทนให้กลุ่มเป้าหมายที่เป็นบริษัทข้ามชาติที่มีสาขาในประทศต่างๆ
และจำหน่ายคู่กับ PABX และระบบอินเทอร์เน็ต ผ่านผู้จำหน่ายผลิตภัณฑ์และบริการดังกล่าว ภายใน
3 ปีข้างหน้าหลังการเปิดเสรีทางด้านโทรคมนาคม คาดว่าตลาด Voice Over IP
จะเติบโตอย่างรวดเร็ว บริษัทฯ จึงมุ่งเจาะตลาดไปที่กลุ่มเป้าหมายประเภทบริษัทข้ามชาติต่างๆ
ที่มีสาขาในประเทศไทยและมีระบบอินเทอร์เน็ตและคู่สายเช่าอยู่แล้ว ซึ่งมีมากกว่า 2,000 แห่ง
และในอนาคตอันใกล้ Voice Over IP จะเป็นอุปกรณ์แปลงสัญญาณเที่เข้าถึงครัวเรือน
ทดแทนการสื่อสารทางโทรศัพท์แบบเดิม

กลุ่มโครงสร้างพื้นฐาน

-   หน้าที่และความรับผิดชอบของหน่วยงาน

กลุ่มโครงสร้างพื้นฐาน แบ่งเป็น 3 สาขาธุรกิจ คือ ธุรกิจด้านขนส่ง ธุรกิจด้านพลังงาน
และธุรกิจด้าน การสื่อสารโทรคมนาคม

  ธุรกิจด้านขนส่ง
  ประกอบด้วยฝ่ายระบบขนส่งซึ่งดำเนินธุรกิจจัดหาและติดตั้งระบบอาณัติสัญญาณรถไฟ

และระบบเก็บเงินบนทางด่วน

  ธุรกิจด้านพลังงาน ประกอบด้วยฝ่ายระบบพลังงาน ซึ่งรับผิดชอบงาน Site Preparation
  และงานสถานี

ไฟฟ้าย่อยและฝ่ายระบบควบคุม
ซึ่งเน้นการจัดหาเทคโนโลยีสารสนเทศและบริการที่เกี่ยวข้องกับระบบ SCADA (Supervisory
Control and Data Acquistion)
เพื่อใช้ประโยชน์ในการรวบรวมข้อมูลและควบคุมการทำงานของ

อุปกรณ์ต่างๆ ในธุรกิจท่อก๊าซ ท่อน้ำมัน และสาธารณูปโภคหลักๆ เช่น ระบบจ่ายไฟฟ้า
และแผนกเพาเวอร์อินฟรา ซึ่งดำเนินโครงการก่อสร้างสายส่งไฟฟ้า

  ธุรกิจด้านการสื่อสารโทรคมนาคม ประกอบด้วยฝ่ายระบบการแพทย์และการศึกษาทางไกล
  กับฝ่ายเครื่อง

ส่งโทรทัศน์และวิทยุ
ซึ่งเป็นผู้นำในด้านการให้บริการและจัดจำหน่ายเครื่องส่งวิทยุและโทรทัศน์รวมทั้งดำเนินการจัดหาและติดตั้งอุปกรณ์ระบบสำหรับห้องผลิตรายการให้กับสถานีวิทยุ
สถานีโทรทัศน์ หน่วยงานการศึกษา และหน่วยงานอื่นๆ ทั้งภายในประเทศและประเทศใกล้เคียง

-   ผลการดำเนินงานในปีที่ผ่านมาและโครงการในอนาคต

ฝ่ายระบบขนส่ง

เนื่องจากฝ่ายฯ
ดำเนินงานโครงการระยะยาววิกฤตเศรษฐกิจช่วงที่ผ่านมาจึงไม่มีผลกระทบรุนแรงกับฝ่ายฯ มากนัก
ผลงานในปี 2546 คือการติดตั้งระบบอาณัติสัญญาณรถไฟ สายรังสิต-บ้านภาชี-นครปฐม
โครงการในอนาคต คือ โครงการระบบอาณัติสัญญาณทางรถไฟรางคู่บ้านภาชี-ลพบุรี,
บ้านภาชี-มาบกะเบา, ตลิ่งชัน-นครปฐม และระบบเก็บเงินบนทางด่วนสายใหม่ เช่น
วงแหวนด้านใต้

  ฝ่ายระบบพลังงาน

ผลงานในปีที่ผ่านมาในส่วนของงานก่อสร้างสถานีไฟฟ้าย่อยขนาด (Substation)
ฝ่ายฯได้ก่อสร้างแล้วเสร็จสถานีไฟฟ้าย่อยขนาด 115/22 KV แล้วเสร็จ 1
สถานีให้กับบริษัทเอกชนขนาด 22 / 33 KV 4 สถานีให้กับการ ไฟฟ้าส่วนภูมิภาค
ในส่วนงานเตรียมสถานที่ (Site Preparation) ฝ่ายฯ มีงานติดตั้งระบบไฟฟ้า
งานปรับปรุงระบบไฟฟ้า และงานเปลี่ยนอุปกรณ์ไฟฟ้าให้กับบริษัทเอกชนต่างๆ
งานปรับปรุงระบบแรงดันไฟฟ้าจาก 12 KV ไปเป็น 24 KV
และงานปรับปรุงระบบสายไฟฟ้าแรงสูงให้กับการไฟฟ้านครหลวงและงานก่อสร้างอาคารติดตั้งสถานีเครื่องช่วยเดินอากาศ
ILS/DME ซึ่งดำเนินการคืบหน้าเกือบเสร็จสมบูรณ์แล้ว ส่วนโครงการที่จะเกิดขึ้นในอนาคต
มีงานสร้าง Sub-Station ของการไฟฟ้าส่วนภูมิภาค งานปรับปรุงระบบแรงดันไฟฟ้าจาก 12 KV
ไป 24 KV ของการไฟฟ้านครหลวง
รวมทั้งงานสร้างสถานีไฟฟ้าและงานเตรียมสถานที่ต่างๆในส่วนของภาคเอกชนอีกด้วย
ส่วนโครงการที่จะเกิดขึ้นในอนาคตของการไฟฟ้าส่วนภูมิภาค เช่น งานสร้างสถานีไฟฟ้าย่อย
งานปรับปรุงระบบไฟฟ้า งานเปลี่ยนแปลงอุปกรณ์ระบบไฟฟ้า และส่วนของการไฟฟ้านครหลวง คือ
งานปรับปรุงแรงดันไฟฟ้าจาก 12 KV เป็น 24 KV

ฝ่ายระบบควบคุม

ในปี 2546 ฝ่ายฯ ได้ส่งมอบงานจัดหาและควบคุมการติดตั้ง Distribution Automation
System ให้กับการไฟฟ้านครหลวง และได้รับคัดเลือกจากกรมชลประทานให้เป็นผู้ก่อสร้าง
จัดหาอุปกรณ์และติดตั้งระบบโทรมาตรอุทกวิทยาเพื่อพยากรณ์น้ำและเตือนภัยลุ่มน้ำจันทบุรี
นอกจากนี้ยังให้บริการบำรุงรักษาระบบควบคุมท่อ

ก๊าซของบริษัท ปตท. จำกัด (มหาชน) ปัจจุบันนโยบายของฝ่ายฯ
จะเน้นการให้บริการด้านวิศวกรรมและจัดหาระบบ SCADA ที่เหมาะสมกับความต้องการของลูกค้า
โดยเจาะจงในกลุ่มพลังงาน ระบบสาธารณูปโภคและ ชลประทาน

แผนกเพาเวอร์อินฟรา

ดำเนินโครงการก่อสร้างสายส่ง กระบี่-ทุ่งสง ระยะทาง 80
กิโลเมตรและในอนาคตจะเข้าร่วมเสนอราคางานโครงการก่อสร้างสายส่ง 230 KV และ 115 KV
ของการไฟฟ้าฝ่ายผลิตแห่งประเทศไทย

บริษัท เอบีบี เบลลี่ จำกัด

ดำเนินธุรกิจด้านระบบควบคุมอัตโนมัติสำหรับโรงไฟฟ้า ลูกค้าที่สำคัญของบริษัทฯ ได้แก่
การไฟฟ้าฝ่ายผลิตแห่งประเทศไทย ผู้ผลิตไฟฟ้าเอกชนทั้ง IPPs (Independent Power
Producers) และ SPPs (Small Power Producers) โครงการสำคัญของบริษัทฯ
ในปีที่ผ่านมาได้แก่ โครงการปรับปรุงระบบ Man-Machine Interface ของโรงไฟฟ้าขนอม
โครงการปรับปรุงระบบ Power Supply สำหรับระบบควบคุมของโรงไฟฟ้าระยอง
โครงการออกแบบและติดตั้งระบบ Plant Information and Performance Monitoring
ของโรงไฟฟ้าวังน้อย และโรงไฟฟ้า พระนครใต้

ฝ่ายเครื่องส่งโทรทัศน์และวิทยุ

ปีที่ผ่านมาทางฝ่ายฯได้รับความไว้วางใจให้ปรับปรุงเครือข่ายสถานีวิทยุโทรทัศน์ช่อง 11
ของกรมประชาสัมพันธ์ โดยทดแทนเครื่องส่งสถานีเดิม 36 สถานีและขยายเพิ่มเติมอีก 13 สถานี
รวมเป็น 49 สถานีทั่วประเทศ และได้เซ็นสัญญาเป็นผู้จัดหา ติดตั้ง
เครื่องส่งโทรทัศน์ขององค์การสื่อมวลชนแห่งประเทศไทย 6 สถานี ในปีหน้า

ในอนาคตเมื่อกฏหมายมาตรา 40 ที่กำหนดเรื่องการจัดสรรคลื่นความถี่วิทยุโทรทัศน์มีผลบังคับใช้แล้ว
คาดว่าการลงทุนสร้างและขยายเครือข่ายสถานีทั้งวิทยุและโทรทัศน์จะเพิ่มขึ้นอีกมาก
โดยมีเทคโนโลยีใหม่ระบบดิจิตอล

เป็นอีกตัวแปรสำคัญในการขยายตัวของตลาด ในด้านการแข่งขันบริษัทฯ
เป็นผู้นำตลาดที่มีความพร้อมอย่างเด่นชัดทั้งความเชี่ยวชาญด้านเทคโนโลยีและประสบการณ์การทำงานยาวนานกว่า
20 ปี มีทีมงานวิศวกรและช่างเทคนิคของตัวเองที่พร้อมแก้ปัญหาให้กับลูกค้า
และเป็นผู้แทนจำหน่ายผลิตภัณฑ์ที่ติดอันดับ 1 ใน 5 จำนวน 2 ผลิตภัณฑ์ คือ เครื่องส่ง Harris
จากประเทศสหรัฐอเมริกา และ NEC จากประเทศญี่ปุ่น นอกจากนี้ทางฝ่ายฯ
ยังมีผลิตภัณฑ์อีกหลายระดับราคาให้เลือกตามความต้องการของลูกค้าสำหรับโครงการขนาดเล็ก

แผนกระบบการแพทย์และการศึกษาทางไกล

ธุรกิจหลักของแผนก คือ ระบบการแพทย์ทางไกล, ระบบการเรียนการสอนทางไกล
และการให้บริการศึกษาฝึกอบรมทางไกล
ในส่วนธุรกิจระบบการเรียนการสอนทางไกลซึ่งใช้เทคโนโลยีแบบโต้ตอบจากผลิตภัณฑ์ของบริษัทArel
Communications and Software Ltd. ประเทศอิสราเอล โดยในปี
2546ได้ทำการติดตั้งโครงการ ต้นแบบ เพื่อการเรียนการสอนวิชาการของคณะวิศวกรรมศาสตร์
มหาวิทยาลัยเกษตรศาสตร์ วิทยาเขต บางเขน ซึ่งเป็น Center ในการเรียนการสอนทางไกล
เสมือนเป็นอาจารย์สอน โดยมีลูกข่ายคือ วิทยาเขตสกลนคร วิทยาเขตกำแพงแสน
วิทยาเขตศรีราชา เป็นเสมือนนักเรียน ซึ่งคาดว่าในปี 2547 จะมีการขยายการ

ดำเนินงานให้กว้างขว้างมากขึ้น หลากหลายวิชาการไม่เฉพาะแต่ด้านวิศวกรรมศาสตร์เท่านั้น
สำหรับส่วนการให้บริการศึกษาฝึกอบรมทางไกล
เนื่องจากเทคโนโลยีมีการเปลี่ยนแปลงรวดเร็วทางแผนกฯจะชะลอไว้ก่อนเพื่อ
ดูทิศทางตลาดให้ชัดเจนมากกว่านี้ นอกจากนี้ธุรกิจด้านการแพทย์ทางไกล โครงข่าย
TeleMedicine ของกระทรวง

สาธารณสุขมีนโยบายปรับเปลี่ยนไปใช้เครือข่าย ATM แทนสัญญาณดาวเทียม
เนื่องจากค่าใช้จ่ายต่อเดือนจะถูกกว่าซึ่งจะมีผลให้โครงข่าย TeleMedicine
ขยายไปสู่โรงพยาบาลอื่น ๆ ได้ง่าย และคลอบคลุม ทำให้สามารถสร้างธุรกิจเสริมอื่นๆ ได้อีกมาก
เช่น การให้บริการศึกษาฝึกอบรมด้านการแพทย์ พยาบาล เพื่อการศึกษาต่อเนื่อง ทั้ง CME
(Continuous Medical Education) and CNE (Continuous Nursing Education)
นอกจากนี้ แผนกฯ ยังหารายได้จากธุรกิจเสริมของโครงการ IT ต่าง ๆ
ภายใต้กระทรวงสาธารณสุข และหน่วยงานภาครัฐอื่นๆ อีกด้วย

บริษัท ไทยไฟเบอร์ออพติคส์ จำกัด

บริษัทฯ เป็นผู้ผลิตเคเบิลใยแก้วนำแสงออกจำหน่ายทั้งตลาดภายในและต่างประเทศ ในปี 2546
ผลดำเนินการของบริษัทฯ ในโครงการหลักยังเป็นที่น่าพอใจ โดยมีตลาดภายในประเทศเป็นหลัก

กลุ่มโทรคมนาคม

หน้าที่และความรับผิดชอบของหน่วยงาน

ประกอบด้วยฝ่ายระบบสื่อสัญญาณ ฝ่ายอุปกรณ์โทรคมนาคม และฝ่ายระบบเครือข่ายสัญญาณสื่อสาร
ดำเนินธุรกิจในลักษณะ Turnkey Project รวมทั้งจำหน่ายผลิตภัณฑ์และบริการด้านโทรคมนาคม
เช่น การออกแบบ ให้คำปรึกษา
ตลอดจนติดตั้งระบบโทรคมนาคมขนาดใหญ่และเครือข่ายสารสนเทศครบวงจร ในส่วนผลิตภัณฑ์ ได้แก่
Telecom Transmission Network, IP PABX, Call Center, IVR, LAN, WAN, Data
Communication, IP Network Solution, Software Application, Video
Conferences เป็นต้น บริษัทย่อยของกลุ่มโทรคมนาคม ได้แก่ บริษัท พูลทรัพย์ คอมมูนิเคชั่น จำกัด
และบริษัท ล็อกซเล่ย์ ไวร์เลส จำกัด

-   ผลการดำเนินงานในปีที่ผ่านมาและโครงการในอนาคต

  ปี 2546 มีการลงทุนขยายเครือข่ายด้านการสื่อสารเพิ่มขึ้น
  ส่งผลให้ตลาดของธุรกิจด้านโทรคมนาคมมีการ

ปรับตัวดีขึ้นตามไปด้วย กลุ่มฯ ยังคงได้รับการคัดเลือกให้เป็นคู่สัญญาในโครงการสำคัญๆ
หลายโครงการ ทั้งนี้เป็นเพราะผลงานของกลุ่มฯ
สามารถตอบสนองความต้องการของลูกค้าได้ตามเป้าหมาย กลุ่มฯ สามารถบริหาร
จัดการต้นทุนของโครงการที่ได้รับมอบหมายอย่างมีประสิทธิภาพประกอบกับชื่อเสียงและประสบการณ์ด้าน

โทรคมนาคมที่สั่งสมมาเป็นเวลายาวนานทำให้กลุ่มฯ ได้รับความไว้วางใจจากลูกค้าด้วยดีเสมอมา

กลุ่มโทรคมนาคม ประกอบด้วย

ฝ่ายระบบสื่อสัญญาณ (Transmission System Department :TSD)

เป็นผู้จัดจำหน่ายและให้บริการแบบครบวงจร(Turn Key Project)คือ ออกแบบ
จัดหาและติดตั้งอุปกรณ์สื่อสารที่ใช้สำหรับงานระบบสื่อสัญญาณ ระบบสื่อสารโทรคมนาคมขนาดใหญ่
ทั้งระบบสื่อสารผ่านใยแก้วนำแสง (Optic Fiber) ระบบสื่อสารผ่านไมโครเวฟ (Microwave)
และระบบสื่อสารผ่านดาวเทียม นอกจากนี้ยังให้บริการออกแบบและรับเหมาติดตั้งระบบต่างๆ
และเป็นตัวแทนจำหน่ายอุปกรณ์และให้บริการห้องเช่าเพื่อใช้ในการประชุมผ่านทางระบบ Video
Conference อีกด้วย ปี 2546 ฝ่ายฯได้รับความไว้วางใจจากการสื่อสารแห่งประเทศ

ไทยให้ติดตั้งระบบสื่อสัญญาณความเร็วสูง SDH และเดินสายเคเบิ้ลใยแก้วนำแสงความยาวกว่า
2,000 กิโลเมตร มูลค่าโครงการกว่าพันล้านบาท นอกจากนี้ฝ่ายฯ
ยังได้พัฒนาระบบสื่อสารผ่านดาวเทียมของกองทัพบกและกองบัญชาการทหารสูงสุด
โดยส่งมอบงานเรียบร้อยแล้ว
ในอนาคตฝ่ายฯจะเน้นและขยายการบริการสำหรับผู้ให้บริการโทรศัพท์เคลื่อนที่ (Cellular
Operator)ให้มากขึ้น เนื่องจากมีแนวโน้มการขยายเครือข่ายและพัฒนาคุณภาพสัญญาณ
ตลอดจนการขยายการลงทุนในอุตสาหกรรมโทรคมนาคมอีกมาก
ซึ่งเป็นผลจากความก้าวหน้าทางเทคโนโลยี
ความต้องการของผู้ใช้และการเปิดเสรีธุรกิจโทรคมนาคม

ฝ่ายอุปกรณ์โทรคมนาคม (Business Communication Department : BCD)

เป็นผู้แทนจำหน่ายผลิตภัณฑ์สื่อสารต่างๆ ทั้งระบบเครือข่ายข้อมูลและระบบเสียง ของ Nortel
Networks, AVAYA และ NEC ได้แก่ ผลิตภัณฑ์ประเภท Enterprise Telephony, Call
Center, Unified Network Solution, IP

Solution, Telco Application Software และ IT Application Software
โดยให้บริการครบวงจรทั้งด้านคำปรึกษา ออกแบบ ติดตั้ง ดูแลและซ่อมบำรุง

ปี 2546 ฝ่ายฯ จำหน่ายผลิตภัณฑ์คุณภาพหลากหลายมากขึ้น พร้อมๆกับขยายฐานลูกค้าใหม่และ
ยังสามารถรักษาฐานลูกค้าเดิมซึ่งมีมากกว่า 200 แห่ง ทั้งตลาดเอกชน รัฐวิสาหกิจ
หน่วยงานราชการ และองค์กร

ข้ามชาติในธุรกิจต่างๆ ไว้ได้อย่างเหนียวแน่น เนื่องจากลูกค้ามีความเชื่อมั่นในคุณภาพผลิตภัณฑ์
ประสบการณ์และความรับผิดชอบของทีมงาน นอกจากนี้ฝ่ายฯ ยังทำหน้าที่เป็น System
Integrator ที่พร้อมให้บริการลูกค้าตลอด 24 ชั่วโมง
เนื่องจากมีทีมวิศวกรที่ชำนาญงานประจำอยู่ทุกส่วนของระบบงาน ในอนาคตฝ่ายฯ
มีแผนที่จะเพิ่มศักยภาพการแข่งขันโดยการหาพันธมิตรที่เป็นผู้จำหน่ายผลิตภัณฑ์ชั้นนำ
และมีชื่อเสียงในการดำเนินธุรกิจ
รวมถึงขยายทีมงานและพัฒนาบุคลากรให้พร้อมรับการแข่งขันที่สูงขึ้นเนื่องจากการเปิดเสรีโทรคมนาคม

ฝ่ายระบบเครือข่ายสัญญาณสื่อสาร (Communication Network Department :CND)

เป็นผู้รับเหมางานด้านระบบเครือข่ายสัญญาณสื่อสาร ( Communication Network Deployment
) โดยเน้นที่ผู้ให้บริการโทรศัพท์เคลื่อนที่รับงานตั้งแต่ออกแบบระบบ ออกแบบติดตั้ง จัดหาสถานที่
ปรับปรุงสถานที่ติดตั้ง ติดตั้งอุปกรณ์ ติดตั้งเสาสัญญาณ ทดสอบระบบ ปรับแต่งสัญญาณเพื่อเปิดใช้งาน
ครอบคลุมงานทั้งสถานีฐาน (Out Door Base Station) สถานีกระจายสัญญาณในอาคาร
(In-building Coverage Station) สำหรับอาคารสูง เช่น ห้างสรรพสินค้า อาคาร
ที่ทำงานต่างๆ เช่น คอนโดมิเนียม โรงแรม และโรงพยาบาล

ปี 2546 ฝ่ายฯ รับผิดชอบงานติดตั้งระบบเครือข่ายสัญญาณสื่อสารให้กับบริษัท Hutchison CAT
Wireless Multimedia Limited เสร็จสมบูรณ์แล้วจำนวน 350 สถานี
ในเขตกรุงเทพฯและปริมณฑลรวม 26 จังหวัด และคาดว่าจะดำเนินการต่อเนื่องเสร็จเรียบร้อยอีก
50 สถานีในปี 2547
ในอนาคตมีแนวโน้มสูงที่ผู้ให้บริการเครือข่ายหลายรายจะขยายและพัฒนาคุณภาพเครือข่ายอย่างต่อเนื่อง
ซึ่งฝ่ายฯมีความสามารถทางวิศวกรรมเหนือคู่แข่งหลายรายในการทำงานได้อย่างครบวงจร
ตั้งแต่ออกแบบเครือข่ายไปจนถึงการทดสอบและแก้ไขจุดอับของสัญญาณ (Optimization)
จนกระทั่งเปิดใช้งานได้อย่างมีประสิทธิภาพตามความต้องการของลูกค้า
อีกทั้งยังเป็นผู้รับเหมารายแรกๆ ในจำนวนน้อยรายที่สามารถให้บริการติดตั้งเครือข่ายสัญญาณระบบ
CDMA

บริษัท ล็อกซเล่ย์ ไวร์เลส จำกัด

เป็นผู้จัดหาและให้บริการครบวงจรเกี่ยวกับ Telecom Solution สำหรับ Enterprise
Network, Cellular Network และ IP Communication Network
รวมถึงเป็นตัวแทนจำหน่ายผลิตภัณฑ์และดูแลบำรุงรักษาระบบตู้สาขาโทรศัพท์ Ericsson
โดยได้รับความไว้วางใจจากลูกค้ารายใหญ่ทั้งภาครัฐและเอกชนกว่า 500 ราย ปี 2546 ธุรกิจ
มีการขยายตัวอย่างต่อเนื่อง ประกอบกับบริษัทฯ
มีทีมงานผู้เชี่ยวชาญที่สามารถทำงานได้อย่างครบวงจรและมี
ชื่อเสียงในการให้บริการเป็นที่ไว้วางใจของลูกค้า การที่เทคโนโลยีทางด้าน IP
มีการเติบโตอย่างรวดเร็ว และเพื่อตอบสนองความต้องการของลูกค้า บริษัทฯ
จึงจัดหาและให้บริการผลิตภัณฑ์ด้าน IP ภายใต้แบรนด์ CISCO ด้วย

บริษัท พูลทรัพย์ คอมมูนิเคชั่น จำกัด

เป็นผู้รับผิดชอบในการจัดหาและติดตั้งอุปกรณ์ของโครงการโทรศัพท์สาธารณะทางไกลชนบทของ
องค์การโทรศัพท์แห่งประเทศไทย มูลค่าโครงการประมาณ 3,000 ล้านบาท รวมทั้งจัดหา
และติดตั้งอุปกรณ์ High Speed Data
สำหรับโครงการต่อเนื่องขององค์การโทรศัพท์แห่งประเทศไทย ได้แก่ โครงการอินเทอร์เน็ต
โรงเรียนและอินเทอร์เน็ตองค์การบริหารส่วนตำบล หลังจากที่บริษัทฯ
ได้ดำเนินงานโครงการโทรศัพท์สาธารณะ ทางไกลชนบทขององค์การโทรศัพท์แห่งประเทศไทย
เสร็จเรียบร้อยแล้วในปีที่ผ่านมา บริษัทฯ ยังได้งานโครงการเดียวกันในจังหวัดอื่นๆ ในปีนี้
ซึ่งคาดว่าจะมีอย่างต่อเนื่องจนครอบคลุมทั่วประเทศ

กลุ่มคอนซูเมอร์อิเล็กทรอนิกส์

-   หน้าที่และความรับผิดชอบของหน่วยงาน

กลุ่มคอนซูเมอร์อิเล็กทรอนิกส์ ประกอบด้วย ฝ่ายโทรศัพท์มือถือ
ซึ่งเป็นผู้นำเข้าและเป็นตัวแทนจำหน่ายเครื่องโทรศัพท์เคลื่อนที่ทุกระบบและทุกแบรนด์
รวมทั้งได้รับแต่งตั้งให้เป็น Authorized Distributor และเป็น
ผู้ดำเนินการศูนย์บริการซ่อมบำรุงหลังการขายของเครื่องโทรศัพท์เคลื่อนที่โซนี่ อิริคสัน (GSP)
นอกจากนั้นยังเป็นผู้นำเข้าและจำหน่ายเครื่องโทรศัพท์เคลื่อนที่ Maxon
จากประเทศสาธารณรัฐเกาหลีแต่เพียงผู้เดียวในประเทศไทย

-   ผลการดำเนินงานในปีที่ผ่านมาและโครงการในอนาคต

ผลการดำเนินงานของฝ่ายโทรศัพท์มือถือเป็นไปตามเป้าหมายที่ตั้งไว้
ทั้งในด้านยอดขายและการขยายตัวของตลาด ปี 2546 ฝ่ายฯ สามารถครองส่วนแบ่งตลาดได้ 5 %
จากยอดการจำหน่ายโทรศัพท์เคลื่อนที่ทั้งหมด ส่วนโทรศัพท์เคลื่อนที่ Maxon ที่ฝ่ายฯ
เป็นผู้แทนจำหน่ายแต่เพียงผู้เดียวได้รับการตอบรับเป็นที่น่าพอใจจากลูกค้าดีมาก
โดยเฉพาะอย่างยิ่งลูกค้ากลุ่มวัยรุ่น เนื่องจากมีขนาดเล็กกะทัดรัด และรูปทรงที่ทันสมัย

ในอนาคตฝ่ายโทรศัพท์มือถือตั้งเป้าหมายที่จะขยายตลาดโทรศัพท์เคลื่อนที่ให้ครอบคลุมกลุ่มลูกค้าทุกระดับ
กล่าวคือโทรศัพท์เคลื่อนที่ Sony Ericsson จับตลาดลูกค้าระดับสูง Maxon จับตลาดระดับกลาง
ส่วนตลาดระดับล่าง ได้วางแผนที่จะนำเข้าโทรศัพท์เคลื่อนที่จอสี Zeason ในช่วงต้นปี 2547
ขึ้นมารองรับ ซึ่งจะช่วยให้ สามารถควบคุมต้นทุน ราคาสินค้า
และที่สำคัญคือช่วยให้สามารถต่อยอดทางธุรกิจได้ ในส่วนของงานบริการฝ่ายฯ
มีนโยบายที่จะปรับปรุงมาตรฐานการให้บริการของศูนย์บริการซึ่งมีอยู่ 5 แห่งในกรุงเทพฯ และอีก 1
แห่งที่จังหวัดเชียงใหม่ให้มีประสิทธิภาพ ครบวงจร
และมีโครงการที่จะแต่งตั้งตัวแทนจำหน่ายโทรศัพท์เคลื่อนที่ของบริษัทฯ
ให้เป็นจุดบริการเพิ่มเติมซึ่งจะช่วยให้มีศูนย์บริการครอบคลุมพื้นที่ส่วนต่างๆ ทั่วประเทศ

กลุ่มสิ่งแวดล้อม

-   หน้าที่และความรับผิดชอบของหน่วยงาน

ดำเนินธุรกิจด้านการบริหารจัดการธุรกิจที่เกี่ยวเนื่องกับสิ่งแวดล้อม
โดยมุ่งเน้นการพัฒนาธุรกิจในส่วนของธุรกิจน้ำประปา
ธุรกิจบำบัดน้ำเสียและธุรกิจการจัดการของเสียอันตราย โดยมีกลุ่มลูกค้าเป้าหมาย ได้แก่
หน่วยงานของรัฐ ที่มีหน้าที่ดูแลรับผิดชอบด้านสาธารณูปโภคและด้านการจัดการสิ่งแวดล้อม เช่น
การประปา นครหลวง การประปาส่วนภูมิภาค องค์การจัดการน้ำเสีย องค์การบริหารส่วนท้องถิ่น
และภาคเอกชน เช่น

โรงงานอุตสาหกรรมต่างๆ เป็นต้น

-   ผลการดำเนินงานในปีที่ผ่านมาและโครงการในอนาคต

ปี 2546 ฝ่ายธุรกิจสิ่งแวดล้อมมุ่งเน้นการดำเนินงานในการศึกษา วิเคราะห์ตลาดและผู้ประกอบการ
เพื่อจัดทำแผนกลยุทธ์ที่เหมาะสม
นอกจากการรักษาสัมพันธภาพที่ดีกับกลุ่มลูกค้าและคู่ค้าที่มีอยู่เดิมจะช่วยเสริมสร้างฐานการดำเนินงานของฝ่ายให้มั่นคงและมีประสิทธิภาพ
ฝ่ายฯยังได้ริเริ่มสร้างความสัมพันธ์กับกลุ่มลูกค้าและคู่ค้าใหม่ที่มีประสบการณ์และความเชี่ยวชาญเฉพาะทางด้วยเทคโนโลยีที่ทันสมัยเพื่อสร้างฐานเครือข่ายทางธุรกิจให้กว้างขวางยิ่งขึ้น
โดยในปี 2546 ทางฝ่ายฯ ได้รับแต่งตั้งเป็นตัวแทนจำหน่ายให้กับบริษัท U.S. Filter
ซึ่งเป็นบริษัทผู้เชี่ยวชาญด้านการผลิตน้ำประปาและการจัดการน้ำเสีย
ตลอดจนร่วมมือกับประเทศเดนมาร์คในการจัดตั้งบริษัท Luxcare
เพื่อดำเนินธุรกิจด้านระบบการจัดการน้ำเสีย
และนำเสนอผลิตภัณฑ์และระบบเทคโนโลยีที่ทันสมัยแก่กลุ่มลูกค้าเป้าหมายต่างๆ

ฝ่ายฯ วางแผนที่จะขยายฐานลูกค้าในโครงการกรองและผลิตน้ำประปา
โดยการนำเสนอเทคโนโลยีชนิดเมมเบรนแก่ภาครัฐและภาคเอกชนให้ครอบคลุมทั่วพื้นที่รับผิดชอบ
โดยมุ่งเน้นการให้บริการก่อนและหลังการขายที่มีคุณภาพแก่กลุ่มลูกค้าในส่วนของการบริหารงานโครงการทั่วไป
และให้คำปรึกษาทางด้านเทคนิค
ตลอดจนมีส่วนร่วมในธุรกิจเกี่ยวเนื่องจากการแปรรูปและการลงทุนของภาครัฐวิสาหกิจที่เกี่ยวข้อง
เช่น การประปานครหลวงและการประปาส่วนภูมิภาค เป็นต้น

ในส่วนของธุรกิจการจัดการน้ำเสียนั้น ฝ่ายฯได้นำเสนอผลิตภัณฑ์และระบบบำบัดน้ำเสียแบบ
Sequencing Batch Reactor และแบบอื่นๆ ที่ทันสมัยแก่ภาคอุตสาหกรรม โรงแรม รีสอร์ท
และเทศบาลต่างๆ ทั่วประเทศ เพื่อขยายฐานธุรกิจด้านการจัดการของเสียอันตราย
โดยสนับสนุนและผลักดันกลุ่มลูกค้าเป้าหมายให้เห็นถึงความสำคัญเพื่อสร้างโอกาสทางธุรกิจต่อไป

กลุ่มการพิมพ์และเทคโนโลยี

-   หน้าที่และความรับผิดชอบของหน่วยงาน

เป็นผู้แทนจำหน่ายเครื่องพิมพ์ข้อมูลแปรเปลี่ยนได้ ( Variable Inkjet Printer ) Scitex
จากประเทศสหรัฐอเมริกา และเป็นผู้แทนจำหน่ายแต่เพียงรายเดียวในประเทศไทย
สำหรับเครื่องพิมพ์ออฟเซต Miyakoshi จาก ประเทศญี่ปุ่น
ซึ่งคุณภาพเป็นที่ยอมรับในวงการตลาดสิ่งพิมพ์ว่าเป็นเครื่องพิมพ์ระดับแนวหน้า

-   ผลการดำเนินงานในปีที่ผ่านมาและโครงการในอนาคต

ผลการดำเนินงานในปี 2546
เป็นที่น่าพอใจทั้งด้านยอดขายและความไว้วางใจในคุณภาพและการให้บริการติดตั้งจากลูกค้า
นอกจากผลิตภัณฑ์ของกลุ่มฯ จะได้รับความไว้วางใจจากลูกค้าในปัจจุบันแล้ว
คาดว่าในอนาคตจะเป็นที่ต้องการของตลาดอีกมาก
โดยเฉพาะอย่างยิ่งโรงพิมพ์ขนาดเล็กที่ต้องการเพิ่มกำลังการผลิตและให้ความสำคัญกับงานพิมพ์คุณภาพสูง
เพราะเครื่องพิมพ์ Scitex
นอกจากจะสามารถพิมพ์โดยเปลี่ยนแปลงข้อมูลได้ในแต่ละชิ้นงานแล้วยังสามารถพิมพ์งานได้ด้วยความเร็วสูงถึง
300 เมตรต่อนาที

ภายใน 2 ปีนับจากเริ่มดำเนินธุรกิจ กลุ่มฯ
สามารถสร้างความเชื่อถือให้กับลูกค้าและผู้ผลิตจนได้รับโล่ประกาศเกียรติคุณในฐานะที่มีผลงานการขายดีเด่นจาก
Scitex Digital Printing Inc. เป้าหมายในอนาคตคือ การให้บริการลูกค้าทางด้าน
Variable Printing, Security Printing, Personalized Printing เป็นต้น
นอกจากเป้าหมายในการขยายฐานลูกค้าแล้วทางกลุ่มฯ
มุ่งสร้างทีม0งานบริการลูกค้าให้มีความพร้อมและมีประสิทธิภาพสูงสุด ซึ่งเป็นนโยบายที่ยึดมั่นมาตลอด

กลุ่มมีเดียและบันเทิง

หน้าที่และความรับผิดชอบของหน่วยงาน

กลุ่มฯ ดูแลและรับผิดชอบงานด้านมีเดียและบันเทิง ซึ่งประกอบด้วยบริษัทในกลุ่ม 2 บริษัท ได้แก่
บริษัท

ล็อกซเล่ย์ บรอดคาสท์ แอนด์ มีเดีย จำกัด และบริษัท โอเรียนทัล โพสท์ จำกัด นอกจากนี้กลุ่มฯ
ยังดูแลงานทางด้านการศึกษาผ่านสื่ออิเล็กทรอนิกส์ (e-Education) โดยการดำเนินงานของ
บริษัท โปรเกรส อินฟอร์เมชั่น จำกัด และฝ่ายเลิร์นนิ่ง มีเดีย

-   ผลการดำเนินงานในปีที่ผ่านมาและโครงการในอนาคต

บริษัท โอเรียนทัล โพสท์ จำกัด

ก่อตั้งในปี 2541 เป็นการร่วมทุนระหว่างบริษัท ล็อกซเล่ย์ บรอดคาสท์ แอนด์ มีเดีย จำกัด
กับบริษัท

กันตนา แอนนิเมชั่น จำกัด เพื่อทำธุรกิจการให้บริการภายหลังการผลิตคุณภาพสูง
สำหรับภาพยนตร์เรื่อง และ

ภาพยนตร์โฆษณา ( Hi-End Post Production Service)

ในปี 2546 บริษัทฯได้มีการลงทุนเพิ่มเติมเพื่อปรับปรุงและพัฒนาเครื่องมือและอุปกรณ์
เพื่อสามารถให้บริการและรองรับการเติบโตของตลาดภาพยนตร์เรื่อง และภาพยนตร์โฆษณา
ด้วยเทคโนโลยี Digital Intermediate (DI) ที่ใช้ในการแปลงสัญญาณฟิล์มเป็นดิจิตอล (Film
Scanner) รวมทั้งการแก้ไขคุณภาพของสีและเนื้องานด้วยเครื่องมือที่ทันสมัย ( Color
Correction ) และการแปลงสัญญาณดิจิตอลให้เป็นฟิล์ม(Film Recorder) ซึ่งนับเป็นบริษัทฯ
แห่งแรกในภูมิภาคเอเชียตะวันออกเฉียงใต้ที่สามารถให้บริการด้วยเทคโนโลยี DI

ตลาด Post Production ในปี 2546 มีการพัฒนาค่อนข้างมาก
และมีคู่แข่งรายย่อยที่มุ่งเน้นตลาดระดับกลางและล่างเพิ่มขึ้น
ทำให้ส่วนแบ่งตลาดภายในประเทศสำหรับภาพยนตร์โฆษณาทางโทรทัศน์ (TV Commercial)
ลดลงบ้าง แต่ด้วยเทคโนโลยี DI
ทำให้สามารถสร้างรายได้เพิ่มเติมได้จากการให้บริการการแปลงสัญญาณดิจิตอลให้เป็นฟิล์มสำหรับ
ภาพยนตร์โฆษณาในโรงภาพยนตร์ (Cinema-Ad) ซึ่งกำลังได้รับความนิยมอย่างมาก

นอกจากนี้ ในปี 2546 บริษัทฯ ยังได้เพิ่มงานทางด้านการผลิตภาพเทคนิคพิเศษ ( Visual
Effect) ทั้งใน และต่างประเทศ ตามการขยายตัวของอุตสาหกรรมภาพยนตร์
ผู้ผลิตภาพยตร์มีการมุ่งเน้นถึงคุณภาพของผลงาน จึงต้องการใช้บริการการทำ Post Production
มากขึ้น อาทิเช่น ภาพยนตร์เรื่อง แฟนฉัน (ไทย) , สตรีเหล็ก(ไทย) ,

กุมภาพันธ์ (ไทย) , สังหรณ์ (ไทย) , มหาอุตม์ (ไทย), บิวตี้ฟูล บ็อกเซอร์ (ไทย) ,Last
Life in Universe (ไทย), The Park (HK), Arisan (Indonesia), Janus
(Indonesia) ,Untukmu (Indonesia) , Shanghai Story (China) ,This Side of
Heaven (China), Miralepa (Australia), Perth (Singapore) , Hainan Chicken
Rice (Singapore)

สำหรับในปี 2547 บริษัทฯ ยังคงมุ่งขยายตลาดไปยังต่างประเทศโดยเฉพาะกลุ่มประเทศอาเซียน
โดยมี กลยุทธ์ One Stop Service และ Brand Image & Brand Reputation
ที่เป็นที่ยอมรับและได้รับการไว้วางใจจากลูกค้า และผู้ที่มาใช้บริการ
อีกทั้งมุ่งเน้นการทำงานและการให้บริการด้วยทีมงานและบุคลากรที่มีความสามารถ
เพื่อรักษาความเป็นผู้นำระดับแนวหน้าในภูมิภาคเอเชีย

บริษัท โปรเกรส อินฟอร์เมชั่น จำกัด

บริษัทฯ ประกอบธุรกิจให้บริการทางด้านซอฟท์แวร์ ฮาร์ดแวร์ เครือข่ายการสื่อสารข้อมูล
ให้คำปรึกษา ให้การฝึกอบรม บริหาร บำรุงรักษาระบบ
บริการจัดทำสื่ออิเล็กทรอนิกส์เพื่อการศึกษาและการฝึกอบรมแบบครบวงจร

ในปี 2546 บริษัทฯ
ได้พัฒนาชุดการเรียนการสอนสื่ออิเล็กทรอนิกส์ให้กับโครงการขยายโอกาสแห่งจุฬาลงกรณ์มหาวิทยาลัยต่อเนื่องจากปี
2545 และได้ขยายงานการให้บริการ TEN e-Learning Engine และ TEN Exam Engine
รวมทั้งการจัดทำบทเรียนอิเล็กทรอนิกส์แก่หลายหน่วยงาน ทั้งบริษัทเอกชน องค์กรของรัฐ ตลอดจน

สถาบันการศึกษาต่างๆ เช่น สถาบันเทคโนโลยีพระจอมเกล้าเจ้าคุณทหารลาดกระบัง
สถาบันพัฒนาบุคลากรธุรกิจหลักทรัพย์ ตลาดหลักทรัพย์แห่งประเทศไทย
กองทุนบำเหน็จบำนาญข้าราชการ (กบข.) และบริษัท ทศท คอร์ปอ-เรชั่น จำกัด (มหาชน)
เป็นต้น ส่งผลให้มีการพัฒนาคุณสมบัติระบบ TEN e-Learning Engine และ TEN Exam Engine
เพิ่มมากขึ้น เช่น การรองรับมาตรฐาน SCORM นอกจากนี้ บริษัทฯ
ยังได้ให้บริการระบบฝึกอบรมภาษาอังกฤษสำหรับองค์กรทางคอมพิวเตอร์ (CATS Corporate
English) ให้กับอีกหลายหน่วยงาน

สำหรับในปี 2547 บริษัทฯ ยังคงขยายงานด้าน e-Learning และ CATS ต่อไป
โดยมุ่งเน้นหน่วยงานใหญ่ทั้งของภาครัฐ เอกชน รวมทั้งนักธุรกิจและบุคคลทั่วไป

ฝ่ายเลิร์นนิ่ง มีเดีย

ในปี 2546 ฝ่ายเลิร์นนิ่ง
มีเดียได้เริ่มโครงการด้านการศึกษาผ่านสื่ออิเล็กทรอนิกส์จำนวนหลายโครงการ เช่น
โครงการแม่ฟ้าหลวง โครงการWorld Bank โครงการคลังข้อสอบ โครงการข้อสอบกลาง
(National Test) โครงการพัฒนาครูระบบบูรณาการ 8 สถาบันราชภัฎ ฯลฯ

ต่อมาได้มีการรวมฝ่ายเลิร์นนิ่ง มีเดีย กับ แผนกฝึกอบรมของบริษัท ล็อกซเล่ย์ อินฟอร์เมชั่น จำกัด
โดยขยายธุรกิจครอบคลุมทั้งด้านการผลิตเนื้อหา
สาระวิชาและเน้นการฝึกอบรมด้านคอมพิวเตอร์และอินเทอร์เน็ต รวมทั้งการอบรมอื่น ๆ ที่เกี่ยวข้อง
มีการพัฒนากลยุทธ์ใหม่ในการจัดแบ่งกลุ่มเป้าหมายอย่างชัดเจน มีการเปิด
หลักสูตรฝึกอบรมที่หลากหลายและน่าสนใจ อีกทั้งใช้กลยุทธ์ด้านการตลาดและการขายเชิงรุก
รวมทั้งอาศัยประสบการณ์และชื่อเสียงที่ได้สร้างสมตลอดปีที่ผ่านมาในหลักสูตรการฝึกอบรมผู้สูงวัย
(OPPY) ขยายธุรกิจเข้าไปในส่วนงานด้านการฝึกอบรม ทั้งของหน่วยงานราชการ
และองค์กรเอกชน รวมทั้งเจ้าของธุรกิจและบุคคลทั่วไป

ฝ่ายโครงการพิเศษ

-   หน้าที่และความรับผิดชอบของหน่วยงาน

  จำหน่ายเครื่องมือและระบบอิเล็กทรอนิกส์ที่ใช้ในงานเฉพาะด้าน
  โดยจัดจำหน่ายพร้อมติดตั้งสำหรับ

สินค้าบางชนิด และให้บริการซ่อมบำรุงเครื่องมือและระบบอิเล็กทรอนิกส์ต่างๆ

-   ผลการดำเนินงานในปีที่ผ่านมาและโครงการในอนาคต

  ผลการดำเนินงานในปี 2546 เป็นที่น่าพอใจและบรรลุเป้าหมายที่ได้ตั้งไว้
  ภาวะเศรษฐกิจส่งผลต่อการ

ดำเนินงานของฝ่ายฯน้อยมาก
เนื่องจากสินค้าที่จัดจำหน่ายและบริการจะเป็นโครงการที่ลักษณะเฉพาะที่มีความต้องการต่อเนื่องในระยะยาว
และตลาดกลุ่มเป้าหมายเป็นลักษณะของ Niche Market อย่างไรก็ตามผลการดำเนินงานของฝ่ายฯ
ขึ้นกับงบประมาณของราชการเป็นหลักด้วย อนึ่งการแข็งตัวของค่าเงินยูโรในปีที่ผ่านมา
ก่อให้เกิดผลกระทบต่อโครงการบ้าง เนื่องจากสินค้าหลักมาจากกลุ่มประเทศในทวีปยุโรป
แต่ฝ่ายฯก็สามารถแก้ไขปัญหาได้พอสมควร

ในปี 2547 ฝ่ายฯ จะเริ่มโครงการซื้ออุปกรณ์หลักมาพัฒนาเป็นระบบ
พร้อมทั้งหาอุปกรณ์ที่ตรงกับความต้องการของลูกค้ามากที่สุด
กลุ่มลูกค้าเป้าหมายส่วนใหญ่ยังคงเป็นหน่วยงานราชการเช่นเดียวกับปี 2546

สายธุรกิจเทรดดิ้ง

กลุ่มสินค้าอุปโภคและบริโภค

หน้าที่และความรับผิดชอบของหน่วยงาน

เป็นธุรกิจที่จัดตั้งในรูปแบบของบริษัทในเครือที่ดำเนินการผลิตและจำหน่ายสินค้าอุปโภคและบริโภค
ทั้งในและต่างประเทศ ได้แก่

บริษัท ล็อกซเล่ย์ เทรดดิ้ง จำกัด เป็นผู้จัดจำหน่ายสินค้าอุปโภคและบริโภค โดยทำหน้าที่จัดจำหน่าย
สินค้าสู่ร้านค้าขายส่งและห้างสรรพสินค้าทั่วประเทศ สินค้าบริโภคที่จัดจำหน่ายเช่น น้ำมันพืชกุ๊ก
นมสดหนองโพ (UHT) แป้งประกอบอาหารโกกิ ผลิตภัณฑ์ตราตาชั่ง
เครื่องดื่มธัญญาหารสำเร็จรูปกู๊ดไทม์ ซันนัท ปลาทูน่ากระป๋องซีเล็ค รวมถึงถั่วลันเตาอบกรอบกรีนนัท
ฯลฯ

บริษัท แอสแพค ออยล์ (ไทยแลนด์) จำกัด เป็นกิจการร่วมทุนระหว่าง บริษัท ล็อกซเล่ย์ จำกัด
(มหาชน) และ บริษัท บี พี จำกัด ซึ่งเป็นบริษัทจดทะเบียนในตลาดหลักทรัพย์ ในกรุงลอนดอน
ประเทศอังกฤษ เพื่อประกอบกิจการเกี่ยวกับพลังงานและเคมีภัณฑ์
ที่มีรายได้สูงสุดในสหราชอาณาจักร บริษัท แอสแพค ออยล์ (ไทยแลนด์) จำกัด
เป็นผู้ผลิตและจำหน่ายผลิตภัณฑ์หล่อลื่นภายใต้เครื่องหมายการค้าคาสตรอล (Castrol) และ บีพี
(BP)ทั้งสองผลิตภัณฑ์ต่างมีศักยภาพทางการตลาดที่ต่างกัน และเป็นที่นิยมของผู้บริโภค

บริษัท น้ำหวานลาว จำกัด ผลิตและจำหน่ายน้ำอัดลม ในสาธารณรัฐประชาธิปไตยประชาชนลาว
(สปป.ลาว) ภายใต้เครื่องหมายการค้า เป๊ปซี่ มิรินด้า และเซเว่นอัพ ซึ่งมีผลิตภัณฑ์ทั้งประเภท
บรรจุขวดแก้ว กระป๋อง และขวด PET

ผลการดำเนินงานในปีที่ผ่านมาและโครงการในอนาคต

บริษัท ล็อกซเล่ย์ เทรดดิ้ง จำกัด

ในปี 2546 สินค้าอุปโภคบริโภคมีการแข่งขันด้านราคาค่อนข้างรุนแรง อย่างไรก็ตามบริษัทฯ
ยังสามารถรักษาส่วนแบ่งตลาดไว้ได้ แม้ว่าจะมีคู่แข่งในตลาดเพิ่มมากขึ้น
ทั้งในสินค้าประเภทน้ำมันพืช นม UHT แป้งทอดกรอบ ขนมขบเคี้ยว หรือน้ำปลา ฯลฯ ก็ตาม บริษัทฯ
ยังยึดนโยบายการจัดจำหน่ายสินค้าที่มีคุณภาพ
และไม่มีผลกระทบต่อสิ่งแวดล้อมเป็นสำคัญโดยมีการกระจายสินค้าไปสู่ผู้บริโภคผ่านทางพนักงานขายและร้านค้า
นอกจากนี้ยังมีการโฆษณาและส่งเสริมการขายควบคู่ไปด้วย
รวมทั้งยังมีทีมวิจัยและพัฒนาสินค้าซึ่งทำหน้าที่ สรรหาสินค้าใหม่
และพัฒนาสินค้าปัจจุบันให้ทันสมัยอยู่ในความนิยมของผู้บริโภคตลอดเวลา

บริษัท แอสแพค ออยล์ (ไทยแลนด์) จำกัด

เป็นผู้ผลิตและจำหน่ายผลิตภัณฑ์น้ำมันเครื่องภายใต้เครื่องหมายการค้า “คาสตรอล” (Castrol)
และ “บีพี” (BP) ภาวะตลาดในปี 2546 ที่ผ่านมาถือเป็นอีกปีหนึ่งที่มีการแข่งขันสูงและรุนแรง
แม้ว่าสภาวะทางเศรษฐกิจจะมีแนวโน้มที่ปรับตัวดีขึ้นหลังจากภาวะโรค SARS ในช่วงต้นปีได้หายไป
และสงครามอิรักได้ยุติลงแต่ผู้ประกอบการต่างๆ ยังใช้กลยุทธ์การตัดราคา
และจัดรายการโปรโมชั่นผ่านสื่อต่างๆ รวมถึง การลด แลก แจก แถม อย่างต่อเนื่อง บริษัทฯ
ในฐานะที่เป็นหนึ่งในผู้นำและมีสัดส่วนในตลาดที่สูงยังคงยึดหลักการที่จะเน้นคุณภาพของสินค้าที่ดีเป็นสำคัญ
โดยคำนึงถึงราคาที่เหมาะสมเพื่อสามารถแข่งขันได้ บริษัทฯ
จึงยังสามารถรักษาส่วนแบ่งของตลาดไว้ได้แม้จะมีคู่แข่งภายในประเทศเพิ่มขึ้นก็ตาม

ในปี 2546 นวัตกรรมใหม่ ๆ ของรถจักรยานยนต์ได้เกิดขึ้นและเข้ามาสู่ตลาดในประเทศ
จากที่เคยใช้ จักรยานยนต์ 2 จังหวะได้พัฒนามาเป็น 4 จังหวะ ซึ่งทำให้ตลาดรถจักรยานยนต์ 4
จังหวะ มีความคึกคักมากขึ้น ส่งผลให้การจำหน่ายน้ำมันเครื่องของบริษัทฯ
มีการเปลี่ยนแปลงตามไปด้วย แม้ยอดการจำหน่ายน้ำมันเครื่อง 2 จังหวะจะลดลง
เนื่องจากลูกค้าปรับพฤติกรรมการใช้น้ำมันเครื่อง 2
จังหวะที่มีคุณภาพและราคาลดลงตามสภาพรถรุ่นเก่า แต่ยอดการจำหน่ายน้ำมันเครื่อง 4
จังหวะของบริษัทก็ยังคงเป็นที่นิยมของลูกค้าที่ต้องการใช้สินค้าที่มีคุณภาพ
ทำให้ยอดการจำหน่ายน้ำมันเครื่องของบริษัทฯ โดยภาพรวมอยู่ในระดับที่น่าพอใจ
บริษัทฯไม่ได้หยุดนิ่งแต่ทำการคัดเลือกและสรรหาสินค้าที่เป็นเทคโนโลยีชั้นสูงทันยุคสมัยมาสนองความต้องการของตลาดอย่างต่อเนื่อง
และมั่นใจว่าด้วยกลยุทธ์การจำหน่ายสินค้าที่มีคุณภาพสูง ในราคาที่เหมาะสม จะทำให้บริษัทฯ
มีผลการดำเนินงานที่ดีต่อไป

ในปี 2547 บริษัทฯ มีแนวทางจะขยายฐานลูกค้าให้เพิ่มมากขึ้น เช่น
ศูนย์บริการการเปลี่ยนถ่ายน้ำมัน เครื่อง ฯลฯ และยังเน้นการกระจายสินค้า
โดยผ่านตัวแทนจำหน่ายของบริษัท

บริษัท น้ำหวานลาว จำกัด

ปี 2546 ตลาดน้ำอัดลมใน สปป.ลาว มีการขยายตัวและมีการแข่งขันสูงมาก
ผู้ผลิตรายอื่นพยายามเร่งขยายตลาด และมีสินค้าจากชายแดนไทย
และสาธารณรัฐสังคมนิยมเวียดนามเข้ามาจำหน่ายมาก ทำให้บริษัทฯ
ต้องปรับกลยุทธ์การตลาดอย่างต่อเนื่อง โดยเน้นกิจกรรมการตลาดในกลุ่มวัยรุ่น เพิ่มตัวแทนจำหน่าย
และเพิ่มเป๊ปซี่กลิ่นมะนาว (Twist) ทำให้สามารถรักษาส่วนแบ่งตลาดไว้ได้ ที่ร้อยละ 93
หรือประมาณ 2.5 ล้านลัง เพิ่มขึ้นจากปีก่อน ร้อยละ 19

สำหรับปี 2547 คาดว่าตลาดยังคงขยายตัว และการแข่งขันยังคงรุนแรงต่อไป
ส่วนยอดขายจะเพิ่มขึ้นอีกประมาณ ร้อยละ 12 เป็น 2.8 ล้านลัง

กลุ่มเคมีภัณฑ์

-   หน้าที่ความรับผิดชอบของหน่วยงาน

ดำเนินธุรกิจนำเข้าและจำหน่ายสินค้าประเภทเคมีภัณฑ์ รวมทั้งผลิตผลิตภัณฑ์ทำความสะอาด
โครงสร้างของกลุ่ม ฯ ประกอบด้วย 2 ฝ่าย คือ ฝ่ายเคมีอุตสาหกรรม 1
เป็นตัวแทนจำหน่ายผลิตภัณฑ์ในกลุ่มเคมีสำหรับ อุตสาหกรรมฟอกหนัง สิ่งทอ กระดาษ แก้ว เกษตร
และผลิตภัณฑ์ทำความสะอาด และฝ่ายเคมีอุตสาหกรรม 2
เป็นตัวแทนจำหน่ายผลิตภัณฑ์ในกลุ่มเคมีอุตสาหกรรมทั่วไป
ผลิตภัณฑ์ที่จำหน่ายสามารถแยกได้ตามประเภทของอุตสาหกรรมดังนี้ อุตสาหกรรมเครื่องสำอาง เช่น
Talcum Powder ซึ่งผ่านการฆ่าเชื้ออย่างดี ใช้ในการผลิตแป้งฝุ่นสำหรับเด็ก
อุตสาหกรรมยางและพลาสติก เช่น Carbon Black, Zinc Oxide อุตสาหกรรมน้ำยาปรับผ้านุ่ม
เช่น Quaternary Ammonium Salts อุตสาหกรรมสี เช่น Thickening Agent และ
Dispersing Agent อุตสาหกรรม Food Processingและผงซักฟอก เช่น Sodium Carboxyl
Methyl Cellulose (CMC) อุตสาหกรรมเซรามิค แก้ว อิฐทนไฟ เช่น Potassium Feldspar
และ Calcined Alumina และสารช่วยเร่งการตกตะกอนในน้ำดื่มน้ำทิ้ง เช่น Polymer เป็นต้น

-   ผลการดำเนินงานในปีที่ผ่านมาและโครงการในอนาคต

ผลประกอบการของกลุ่มในปี 2546 เป็นที่น่าพอใจและใกล้เคียงกับเป้าหมายที่กำหนดไว้
โดยได้มีการ นำเข้า และจำหน่ายผลิตภัณฑ์ใหม่ๆ เพิ่มขึ้น กล่าวคือ ฝ่ายเคมีอุตสาหกรรม 2
นำเข้าและจำหน่ายสาร Emulsifier จากบริษัท Oleon (Fina)
สำหรับอุตสาหกรรมน้ำมันเครื่อง และสารทาแบบในการทำแผ่นคอนกรีต สาร Additives
ประเภทวัสดุทนไฟในพลาสติก น้ำยาหยอดตอนหน่อของใบยาสูบ สาร Brightening
ที่ใช้ในผงซักฟอก กำลังพัฒนาแป้ง Talcum Powder จากLuzenac
ในอุตสาหกรรมสีซึ่งเป็นเกรดพิเศษในเรื่อง Oil Absorbtion ต่ำ
นอกจากนี้กลุ่มฯสามารถก้าวขึ้นมาเป็นผู้นำตลาดของสารเคมี Calcined Alumina
ซึ่งใช้ในอุตสาหกรรมผลิตเซรามิค วัสดุทนไฟ ถ้วยไฟฟ้าและแก้ว ส่วนฝ่ายเคมีอุตสาหกรรม 1
นำเข้าเคมีสำหรับ Deinking Plant Paper วัตถุดิบสำหรับ Formulator ที่ผลิต Auxiliary
ในอุตสาหกรรมสิ่งทอจาก Oleonrion
ปุ๋ยอินทรีย์และสารเพิ่มความอุดมสมบูรณ์ในพืชที่นำเข้าจากประเทศสาธารณรัฐประชาชนจีน
สารใยสังเคราะห์ ( Spandex ) นำเข้าจากประเทศสาธารณรัฐเกาหลี

ในปี 2547 กลุ่มฯ ยังคงให้ความสำคัญกับคุณภาพของสินค้าและประสิทธิภาพในการให้บริการ เพราะ
เป็นการสร้างมูลค่าเพิ่มที่สามารถตอบสนองความต้องการของลูกค้าได้
รวมทั้งเริ่มพัฒนาระบบซอฟท์แวร์เพื่อใช้ ปรับปรุงประสิทธิภาพด้าน Logistic
ซึ่งช่วยให้ลูกค้าได้รับสินค้าตรงตามกำหนดเวลา ส่งผลให้บริษัทฯ
ได้รับการจัดอันดับจากลูกค้าให้อยู่ใน Superior List of Supplier
พร้อมทั้งสามารถรักษาความสัมพันธ์ที่ดีที่มีต่อลูกค้า และได้รับความไว้วางใจจากลูกค้าด้วยดีตลอดมา
เพราะความมีชื่อเสียงและประสบการณ์ด้านอุตสาหกรรมเคมีมานานกว่า 40 ปี กลุ่มฯ
มีพัฒนาการที่ต่อเนื่องและความก้าวหน้าทางเทคโนโลยีอุตสาหกรรมการผลิต
มีความพร้อมในการพัฒนาและปรับปรุงสายผลิตภัณฑ์และการให้บริการกับลูกค้าตามที่ลูกค้าต้องการ
ทำให้กลุ่มฯ สามารถคัดเลือกแหล่งวัตถุดิบที่มีคุณภาพ มีการตรวจสอบคุณภาพวัตถุดิบอย่างเป็นระบบ
เพื่อให้ลูกค้ามั่นใจว่าได้รับสินค้าที่ดีพอ

กลุ่มผลิตภัณฑ์ก่อสร้าง

-   หน้าที่และความรับผิดชอบของหน่วยงาน

ผลิต จัดจำหน่ายและให้บริการเกี่ยวกับผลิตภัณฑ์ก่อสร้าง เช่น ลิฟท์ บันไดเลื่อน ทางเลื่อน
เครื่องทำความสะอาดอาคารสูง หลังคาและผนังเหล็ก โครงเหล็กอัจฉริยะ (Smartruss)
แผ่นอลูมิเนียมเคลือบสีตบแต่งและบุผนังอาคาร โครงสร้างเหล็กสำเร็จรูป (Space Frame)
และระบบควบคุมอาคารอัตโนมัติ ฯลฯ

-   ผลการดำเนินงานในปีที่ผ่านมาและโครงการในอนาคต

ผลประกอบการในปี 2546 ใกล้เคียงกับเป้าหมายที่กำหนดไว้ ผลงานของกลุ่มฯ
ประเภทโครงสร้างพื้นฐาน ที่สำคัญได้แก่ งานในส่วนของแผ่นพื้นเหล็กเคลือบโดยไม่ต้องใช้แบบ
(Decking) บริเวณ Terminal ของสนามบินสุวรรณภูมิ
และงานระบบระบายอากาศของรถไฟใต้ดิน ภาวะเศรษฐกิจโดยเฉพาะธุรกิจอสังหาริมทรัพย์ในปี
2546 เริ่มมีแนวโน้มที่ดีขึ้น เนื่องจากมีการก่อสร้างบ้านจัดสรร และอาคารสูงใหม่ๆ เพิ่มมากขึ้น
ในปี 2546 สภาวะด้านการตลาดและการแข่งขัน รวมทั้งกลุ่มเป้าหมายที่เปลี่ยนแปลงไป ทำให้กลุ่มฯ
ต้องปรับโครงสร้างการบริหารและ กลยุทธ์ทางการตลาดให้สอดคล้องกับสถานการณ์
โดยเริ่มหันมาเน้นผลิตภัณฑ์สำหรับโครงการขนาดเล็ก เช่น ระบบหลังคาและผนังเหล็ก
หันมาเป็นผู้ผลิตสินค้าที่กลุ่มฯ คิดว่ามีศักยภาพในการจำหน่ายสูง มีคุณภาพสูงกว่าหรือ เท่าเทียมกัน
เพื่อทดแทนการนำเข้าจากต่างประเทศ ทั้งนี้เพื่อลดต้นทุนของสินค้าของกลุ่มฯ เช่น ผลิตภัณฑ์ลิฟท์
นอกจากนี้กลุ่มฯ ยังคำนึงถึงลักษณะการใช้งานเฉพาะของกลุ่มลูกค้าเป้าหมาย
โดยการคิดค้นวิธีการใหม่ๆ
ในการประยุกต์ใช้สินค้าเพื่อเพิ่มศักยภาพการแข่งขันทางการตลาดให้สูงขึ้น เช่น
ระบบการจัดการพลังงานที่รองรับนโยบายของรัฐบาลในการส่งเสริมการประหยัดพลังงาน
ซึ่งเป็นไปตามกระแสนิยมของผู้บริโภค ในปี 2546 กลุ่มฯ
ได้รับการรับรองการบริหารงานคุณภาพระบบมาตรฐาน ISO 9001:2000 ทางด้านการขาย
การให้บริการ และการติดตั้ง

สายธุรกิจบริการและอื่นๆ

กลุ่มธุรกิจบริการ

หน้าที่และความรับผิดชอบของหน่วยงาน

กลุ่มธุรกิจบริการเป็นหน่วยงานที่จัดตั้งขึ้นตามแผนที่จะขยายธุรกิจให้ครบวงจร
เพื่อสนองความต้องการและเพิ่มความสะดวกสบายให้แก่ผู้บริโภค โดยมีบริษัท ล็อกซเล่ย์
พร็อพเพอร์ตี้ ดีเวลลอปเม้นท์ จำกัด เป็นบริษัทหลักที่รับผิดชอบธุรกิจนี้

ผลการดำเนินงานในปีที่ผ่านมาและโครงการในอนาคต

การดำเนินงานในปี 2546 บริษัทฯ ยังคงเน้นการให้เช่าและดูแลบริหารอาคาร
รวมทั้งเป็นที่ปรึกษาและรับเหมางานขนาดเล็ก นอกจากนี้ บริษัทฯ
ยังได้ปรับปรุงพัฒนาอาคารที่มีอยู่ให้มีสภาพแวดล้อมและความปลอดภัย ที่ดี
เพื่อให้ผู้เช่าอาคารพึงพอใจ

ในปี 2547 บริษัทฯ พยายามที่จะขยายโครงการพัฒนาอสังหาริมทรัพย์
โดยพิจารณาสภาพและความเป็นไปได้ของตลาด รวมทั้งผลตอบแทนทางการเงินที่เหมาะสม

กลุ่มธุรกิจต่างประเทศ

หน้าที่และความรับผิดชอบของหน่วยงาน

ในปี 2546
กลุ่มธุรกิจต่างประเทศได้ขยายกิจการที่กำลังดำเนินอยู่พร้อมทั้งแสวงหาโอกาสทางธุรกิจใหม่ๆ
บนพื้นฐานของประโยชน์ทางเศรษฐกิจเมื่อเปรียบเทียบกับประเทศอื่นๆ ในภูมิภาค
โดยมีหลักสำคัญคือการสรรหากิจกรรมทางธุรกิจใหม่ๆ
เพื่อแสดงให้เห็นว่าประเทศไทยเป็นศูนย์รวมทางเศรษฐกิจอย่างแท้จริง เมื่อพิจารณา
ถึงการที่ประเทศไทยเป็นสมาชิกในภาคีส่วนภูมิภาคเพื่อความร่วมมือทางเศรษฐกิจที่สำคัญทั้งหมด เช่น
อาเซียน BIMSTEC, GMS และ เอเปค

ทางกลุ่มฯ มีบทบาทสำคัญในการจัดตั้งสภาเพื่อความร่วมมือทางเศรษฐกิจของอนุภาคแม่น้ำโขง
(GMS-BF-Greater Mekong Sub Regional Economic Cooperation Business Forum)
ซึ่งมีส่วนเสริมสร้างให้เครือข่ายทางธุรกิจของกลุ่มฯ
ในสาธารณรัฐประชาธิปไตยประชาชนลาวและสาธารณรัฐสังคมนิยมเวียดนามแข็งแกร่งขึ้น
อีกทั้งเปิดโอกาสให้มีการทำธุรกิจใหม่ๆ ขึ้นในราชอาณาจักรกัมพูชา สหภาพพม่า
และมณฑลยูนานในสาธารณรัฐประชาชนจีน

อนึ่ง ทางกลุ่มฯ
ได้ทำงานอย่างใกล้ชิดกับบรรดาหอการค้าต่างประเทศและคณะทูตพาณิชย์ในประเทศไทย
เพื่อสรรหาหุ้นส่วนทางธุรกิจรายใหม่ๆ

ผลการดำเนินงานในปีที่ผ่านมาและโครงการในอนาคต

ปี 2546 เป็นปีซึ่งกลุ่มบริษัท ล็อกซเล่ย์ จำกัด (มหาชน) ได้ปรับโครงสร้างหนี้สำเร็จเรียบร้อย
อันเป็นผลให้กลุ่มธุรกิจต่างประเทศสามารถแยกแยะแนวทางในการสรรหาหุ้นส่วนทางธุรกิจรายใหม่ๆ
ทั้งในประเทศและ ต่างประเทศได้

อนึ่ง มีข้อควรสังเกตว่า บรรยากาศในการทำธุรกิจในประเทศไทยได้รับการกระตุ้น
ด้วยการริเริ่มของ รัฐบาล
ให้มีการนำนโยบายบริหารงานโดยใช้ผลของงานเป็นเกณฑ์วัดมาใช้ในปัจจุบัน

จากผลความสำเร็จในการประกอบการ ในปี 2545 ทางกลุ่มฯ ยังเดินหน้าต่อไปในปี 2546
โดยมุ่งเน้นไปที่การประกอบธุรกิจในประเทศเพื่อนบ้าน ด้วยการขยายกิจกรรมการค้าต่างๆ
รวมทั้งหาโอกาสใหม่ๆ เพื่อการลงทุนอีกด้วย จากประสบการณ์นับปีของกลุ่มธุรกิจต่างประเทศ
อีกทั้งนโยบายของรัฐบาลซึ่งสนับสนุนให้มีความร่วมมือ

ทางเศรษฐกิจที่ใกล้ชิดยิ่งขึ้นระหว่างประเทศเพื่อนบ้าน บริษัทจึงสามารถดึงดูดให้บริษัทใหญ่ๆ
หลายรายทั้งในประเทศไทยและต่างประเทศเข้าทำธุรกิจใหม่ๆ กับบริษัทได้

โครงการสำคัญโครงการหนึ่ง คือ โครงการทดลองศูนย์คมนาคมชนบท
ซึ่งได้รับเงินสนับสนุนจากรัฐบาลแคนาดา ตั้งแต่ปลายปี 2543 ได้สำเร็จลุล่วงลงในปี 2546
ปัจจุบันทางกลุ่มฯ กำลังดำเนินการติดตามกับหุ้นส่วน แคนาดา
เพื่อขอเงินสนับสนุนจากธนาคารโลกให้มีการปรับเปลี่ยนโครงการทดลองแห่งนี้ให้เป็นศูนย์สารสนเทศของชุมชน
(CIC-Community Information Center) ขนาดใหญ่

นอกจากมีส่วนร่วมอย่างแข็งขันในการประกอบธุรกิจต่างๆ แล้ว ทางกลุ่มฯ ยังได้ส่งเสริมให้บริษัทมี
ภาพพจน์ที่ดีในฐานะที่มีความรับผิดชอบต่อสังคมด้วยการเข้าร่วมกิจกรรมทางสังคมต่างๆ
เพื่อสวัสดิการของ สาธารณชน เช่น การส่งเสริมโครงการสุขภาพ โครงการบริหารงานที่ดี
โครงการความรับผิดชอบของบริษัทต่อสังคม และโครงการพัฒนาชนบท

สหภาพพม่า

บทบาทแข็งขันของกลุ่มธุรกิจต่างประเทศในการจัดตั้งสภาเพื่อความร่วมมือทางเศรษฐกิจของอนุภาค
แม่น้ำโขง (GMS-BF) ได้เปิดโอกาสทางธุรกิจใหม่ๆ
ให้แก่บริษัทในการทำการค้าและลงทุนในโครงการใหม่ๆ ในสหภาพพม่า ในขณะนี้ ทางกลุ่มฯ
กำลังพิจารณาโครงการโทรคมนาคมขนาดใหญ่ร่วมกับหุ้นส่วนต่างชาติ

สาธารณรัฐสังคมนิยมเวียดนาม

ในปี 2546 สาธารณรัฐสังคมนิยมเวียดนามยังคงเป็นแหล่งธุรกิจอันดีเยี่ยมของบริษัทต่อไป ทางกลุ่มฯ
ได้เริ่มค้นหาช่องทางลงทุนอย่างเป็นระบบร่วมกันระหว่างหุ้นส่วนฝ่ายไทยและฝ่ายเวียดนามในงานเพาะเลี้ยงกุ้ง
เพื่อให้ธุรกิจส่งออกอาหารกุ้งเติบโต

นอกจากนี้ การส่งออกวัสดุก่อสร้างและสินค้าอิเล็กทรอนิกส์ก็ค่อยๆ ขยายตัวไปด้วยเช่นกัน

สาธารณรัฐประชาธิปไตยประชาชนลาว

ทางกลุ่มได้เข้าทำสัญญาร่วมทุนกับบริษัท ลากูน่า รีสอร์ทแอนด์โฮเท็ล จำกัด
(มหาชน)ซึ่งมีสำนักงานใหญ่อยู่ที่สิงคโปร์เป็นผลสำเร็จ
เพื่อลงทุนในการขยายโรงแรมสุวรรณภูมิในหลวงพระบางให้เป็นรีสอรท์ขนาดใหญ่ที่มีอุปกรณ์และบริการสปาชั้นหนึ่ง
ซึ่งจะสามารถต้อนรับนักท่องเที่ยวจากกลุ่มนักท่องเที่ยวรายได้สูงจากยุโรป
ซึ่งนับวันจะมีจำนวนเพิ่มขึ้นอย่างรวดเร็ว

ด้วยความร่วมมืออย่างใกล้ชิดกับบริษัท การค้าลาว จำกัด ซึ่งเป็นบริษัทร่วมทุนของบริษัทกับหุ้นส่วน
ฝ่ายลาว
ทางกลุ่มฯได้ขยายกิจกรรมการจัดซื้อและจัดขายอุปกรณ์สำหรับโครงการกลุ่มโครงสร้างพื้นฐานใน
สาธารณรัฐประชาธิปไตยประชาชนลาว รวมทั้งเข้าดำเนินการในงานประมูลจัดขายสินค้าพืชผล
(commodities) ภายใต้โครงการให้ความช่วยเหลือของญี่ปุ่น

สาธารณรัฐประชาชนจีน

การทำธุรกิจร่วมกันระหว่างสถาบันพฤกษศาสตร์แห่งคุณหมิงกับ Asian Neutraceutical Center
(ANC) ซึ่งมีบริษัท ล็อกซเล่ย์ จำกัด (มหาชน) เป็นผู้ถือหุ้นรายใหญ่ยังคงให้ผลที่น่าพอใจ
และได้มีการนำครีมลดความอ้วนของ ANC
ซึ่งผ่านขั้นตอนการวิจัยที่ได้มาตรฐานในสาธารณรัฐประชาชนจีนด้วย

สาธารณรัฐประชาธิปไตยประชาชนเกาหลี

ในปี 2546 มีการเริ่มธุรกิจโทรศัพท์มือถือขึ้นในเปียงยางโดยบริษัท ล็อกซเล่ย์ แปซิฟิค จำกัด
(LoxPac) ซึ่งเป็นบริษัทร่วมทุนระหว่างบริษัท ล็อกซเล่ย์ บริษัท จรุงไทย แห่งไต้หวัน
และเทลเทคแห่งฟินแลนด์

สายงานสนับสนุน

กลุ่มบริหารและการเงิน

-   หน้าที่และความรับผิดชอบของหน่วยงาน

โครงสร้างของกลุ่มฯ ประกอบด้วย ฝ่ายบัญชี ฝ่ายการเงิน ฝ่ายบริหารและธุรการ
ฝ่ายบริหารการเงิน

ฝ่ายกฎหมายต่างประเทศ และฝ่ายระบบสารสนเทศ

-   ผลการดำเนินงานในปีที่ผ่านมาและโครงการในอนาคต

ในปี 2546 กลุ่มฯ ประสพความสำเร็จด้วยดีจากการนำเสนอขายหุ้นกู้มูลค่ารวม 2,000 ล้านบาท
ให้กับสถาบันการเงินและประชาชนทั่วไป
พร้อมทั้งได้รับการจัดอันดับความน่าเชื่อถือของหุ้นกู้ไม่มีประกันที่ BBB จาก

บริษัท ทริสเรทติ้ง จำกัด เมื่อเดือนกันยายน 2546 บริษัทฯ
ได้นำเงินที่ได้จากการขายหุ้นกู้ส่วนใหญ่ไปชำระคืนภาระหนี้เงินกู้ร่วมระยะยาวจากธนาคารซึ่งมีต้นทุนดอกเบี้ยที่สูงกว่า
อันจะมีผลให้ค่าดอกเบี้ยในปีต่อๆ ไปลดลง

อย่างมาก และกลุ่มฯ
ยังคงดำเนินภารกิจทางด้านรักษาสภาพคล่องและการจัดหาวงเงินสินเชื่อจากสถาบันการเงินต่าง
ๆให้เพิ่มขึ้นเพื่อนำมารองรับกับความต้องการของการใช้เงินทุนหมุนเวียนของบริษัทฯอย่างเพียงพอ
โดยกลุ่มฯ คำนึงถึงการได้วงเงินสินเชื่อในอัตราดอกเบี้ยที่ต่ำมีระยะเวลาการชำระคืนที่เหมาะสม
และด้วยศักยภาพทางการเงินที่มั่นคงของบริษัทฯ
จึงได้รับความเชื่อถือเป็นอย่างดีจากสถาบันการเงินต่าง ๆ และส่งผลให้กลุ่มฯ
บรรลุเป้าหมายที่กำหนดไว้ คือ สามารถจัดหาวงเงินสินเชื่อได้ตามความประสงค์ข้างต้น
นอกจากนี้กลุ่มฯ ยังได้ดูแล ปรับปรุงระบบ ระเบียบและลดขั้นตอนการทำงาน
บริหารจัดการให้มีความคล่องตัวเพื่อให้การทำงานมีประสิทธิภาพสูงสุด

มีการนำเทคโนโลยีทางด้านระบบสารสนเทศมาใช้ในการประมวลผลทางด้านบัญชี การเงิน
วัดผลสำเร็จในการปฏิบัติงาน และการบริหารฐานข้อมูลทางการเงิน
มีการควบคุมค่าใช้จ่ายของบริษัทฯ อย่างต่อเนื่อง และกลุ่มฯ
สามารถบริหารจัดการด้านสินเชื่อได้อย่างมีประสิทธิภาพ โดยมีการประสาน
ติดตามงานระหว่างฝ่ายสินเชื่อ

แผนกกฎหมาย และฝ่ายขาย ทำให้จำนวนหนี้มีปัญหาในปี 2546 มีน้อยมาก

ในปี 2547 กลุ่มฯ ยังคงมุ่งหาเครื่องมือทางการเงินในรูปแบบใหม่ๆ
เพื่อสนับสนุนและเสริมสร้างโอกาสในการแข่งขันให้กับฝ่ายขายรวมทั้งการมุ่งเน้นพัฒนา
ฝึกอบรมบุคลากรและฐานข้อมูลต่างๆ
เพื่อเพิ่มประสิทธิภาพในการทำงานให้รองรับธุรกิจที่กำลังเติบโตในอนาคต

กลุ่มทรัพยากรบุคคล

หน้าที่และความรับผิดชอบของหน่วยงาน

กลุ่มฯ ทำหน้าที่ในการดำเนินการ ประสานงาน
และให้คำปรึกษาในเรื่องการบริหารค่าจ้างและสวัสดิการ การสรรหาบุคลากร
การกำหนดกลยุทธ์ด้านทรัพยากรบุคคล
และให้ความสำคัญอย่างยิ่งในเรื่องการวางแผนและพัฒนาบุคลากรให้เป็นไปตามแนวนโยบายและเป้าหมายของบริษัทฯ
โดยเน้นการบริหารงานเชิงรุกและการปรับตัวให้สอดคล้องกับสภาวะแวดล้อมและการแข่งขันทางธุรกิจ
ควบคู่ไปกับการนำเทคโนโลยีสารสนเทศเข้ามาช่วยในการทำงาน
เพื่อบรรลุภารกิจและวิสัยทัศน์ของบริษัทฯ

-   ผลการดำเนินงานในปีที่ผ่านมาและโครงการในอนาคต

ปี 2546
กลุ่มฯประสบความสำเร็จในการดำเนินงานด้านพัฒนาบุคลากรและมีการกำหนดค่าตอบแทนที่เหมาะสมยิ่งขึ้น
ซึ่งเป็นผลสืบเนื่องจากการนำดัชนีวัดผลการปฏิบัติงาน (Key Performance Indicators:
KPIs) มาใช้อย่างต่อเนื่อง และเชื่อมโยงไปถึงการพิจารณาจ่ายค่าตอบแทนตามผลการปฏิบัติงาน
(Performance-based Pay) รวมถึง Variable Incentive
ในรูปแบบต่างๆเพื่อเป็นแรงจูงใจและผลักดันให้ทุกฝ่ายบรรลุเป้าหมายที่ตกลงไว้กับบริษัทฯ
กลุ่มฯได้ศึกษา วิเคราะห์ และดำเนินการเรื่องการพัฒนาบุคลากรอย่างจริงจัง
โดยเน้นให้เกิดการเพิ่มพูนทักษะ ความรู้
ความสามารถทั้งในเรื่องงานปัจจุบันและเตรียมความพร้อมสำหรับการเจริญเติบโตของบุคลากรในอนาคต
กลุ่มฯ
ได้ปรับปรุงและเพิ่มเติมระบบเทคโนโลยีสารสนเทศในงานให้ครอบคลุมการให้บริการของกลุ่มฯได้มากขึ้น

อาทิเช่น LoxleyJobs.com, Training Admin Online, Library & Knowledge Center
Online, e-Learning, และ Attendance Record Online และที่สำคัญกลุ่มฯ
ยังคงสานต่อการจัดกิจกรรมเพื่อส่งเสริมการสื่อสารภายใน

และกิจกรรมพนักงานสัมพันธ์ในรูปแบบต่างๆ
เพื่อให้พนักงานได้มีส่วนร่วมมากขึ้นและมีความสัมพันธ์อันดีใน หมู่พนักงาน

ในปี 2547 เป้าหมายของกลุ่มฯ ยังคงเน้นการเรียนรู้และพัฒนาบุคลากรอย่างต่อเนื่อง
โดยจะให้ความสำคัญในเรื่อง Competency, Career Path, Succession Plan
ทั้งในระดับบริหารและระดับปฎิบัติการ
และจะนำเครื่องมือด้านบริหารงานบุคคลที่ทันสมัยเข้ามาใช้ให้มากขึ้นรวมถึงเทคโนโลยีสารสนเทศที่ได้พัฒนามาอย่างต่อเนื่อง
กลุ่มฯ ยังคงเน้นการสื่อสารภายในองค์กรผ่านกิจกรรมในรูปแบบต่าง ๆ
พร้อมทั้งรักษาและเสริมสร้างสัมพันธภาพอันดีกับบริษัทในกลุ่มล็อกซเล่ย์และพันธมิตรเครือข่ายการบริหารงานบุคคลทั้งในระดับกลุ่มองค์กรและรายบุคคล

กลุ่มบริการการตลาด

-   หน้าที่และความรับผิดชอบของหน่วยงาน

กลุ่มบริการการตลาด ประกอบด้วย ฝ่ายวิจัยและส่งเสริมการตลาด ทำหน้าที่วิจัยการตลาด โดยรวบรวม

และวิเคราะห์ข้อมูลด้านการตลาด เศรษฐกิจ สินค้าและบริการ เสนอผู้บริหาร
รวมทั้งดำเนินกิจกรรมทางด้านโฆษณา ประชาสัมพันธ์ และกิจกรรมสังคม
นอกจากนี้ยังดูแลงานด้านสิ่งพิมพ์ต่างๆ ของบริษัทที่สำคัญ เช่น รายงานประจำปี หนังสือแนะนำบริษัท
ปฏิทิน เว็บไซต์ของบริษัท ล็อกซเล่ย์สัมพันธ์ ถ่ายภาพ และงานด้านศิปกรรมต่างๆ

-   ผลการดำเนินงานในปีที่ผ่านมาและโครงการในอนาคต

  ปี 2546 กลุ่มฯ ได้ดำเนินการด้านวิจัยการตลาด โฆษณาประชาสัมพันธ์
  และกิจกรรมส่งเสริมการตลาด

อย่างต่อเนื่อง โดยมุ่งเน้นไปทางด้านตลาดการศึกษา และธุรกิจของบริษัทในกลุ่ม
รวมทั้งดูแลโครงการ สิ่งประดิษฐ์ของคนรุ่นใหม่ ป้ายโฆษณาข้างอาคารล็อกซเล่ย์ ชมรมกอล์ฟ
งานถ่ายภาพ งานด้านศิลปกรรม และสื่อสิ่งพิมพ์ ตลอดจนกิจกรรมภายในต่างๆ

สำหรับปี 2547 ยังคงให้บริการแก่หน่วยงานภายใน และบริษัทในกลุ่มเป็นลำดับแรก
ส่วนงานโครงการจะมุ่งเน้นไปทางด้านตลาดการศึกษาผ่านสื่ออิเล็กทรอนิกส์ (e-Education)
และการวางแผนการตลาดและแผนการประชาสัมพันธ์ให้บริษัทในกลุ่ม เหมือนเช่นที่ผ่านมา

กลุ่มพัฒนาธุรกิจ

-   หน้าที่และความรับผิดชอบของหน่วยงาน

ทำหน้าที่แสวงหาช่องทางทางการค้าและโอกาสใหม่ๆ ทางธุรกิจรวมถึงการตลาดในด้านต่างๆ ในการ

ติดต่อประสานงานกับหน่วยงานราชการ รัฐวิสาหกิจ และเอกชน เพื่อส่งเสริม
ผลักดันและให้การสนับสนุนการดำเนินธุรกิจของฝ่ายอื่นๆ
ในบริษัทฯให้ประสบผลสำเร็จและลุล่วงไปด้วยดี

-   ผลการดำเนินงานในปีที่ผ่านมาและโครงการในอนาคต

กลุ่มฯ เป็นตัวกลางในการประสานงานระหว่างภาครัฐ ภาคเอกชน และนำเสนอต่อฝ่ายต่างๆ ของบริษัทฯ 

ที่มีกิจกรรมและผลิตภัณฑ์ที่ตรงกับความต้องการของโครงการนั้นๆ ให้เข้าร่วมกิจกรรมโดยตรงในฐานะผู้ให้บริการ หรือการจัดจำหน่ายผลิตภัณฑ์ของบริษัทฯ สำหรับผลงานในปี 2546 กลุ่มฯ ได้ประสานงานกับบริษัทฯ และฝ่ายต่างๆ ที่เกี่ยวข้องในบริษัทฯ เพื่อจัดหางานในโครงการของภาคเอกชน เกี่ยวกับการก่อสร้าง รวมทั้ง หน่วยงานภาครัฐ เรื่องโครงการจัดหาและติดตั้งอุปกรณ์ และอุปกรณ์ตามความต้องการของหน่วยงาน ตลอดจนงานปรับปรุงโครงการต่างๆ ให้ดำเนินการต่อไปได้ โครงการในอนาคต กลุ่มฯ ยังคงติดตามงานโครงการที่ต่อเนื่องจากปี 2546 และโครงการใหม่ๆ ที่คาดว่าจะเริ่มในปี 2547 ซึ่งส่วนใหญ่เป็นโครงการของหน่วยงานของทางราชการ โดยยังคงเน้นบทบาทของผู้ประสานงานหลัก

ฝ่ายตรวจสอบภายใน

-   หน้าที่ความรับผิดชอบของหน่วยงาน

บริษัทฯ ตระหนักและให้ความสำคัญต่อระบบการควบคุมภายในตามแนวทางบรรษัทภิบาล เพื่อปกป้อง

เงินลงทุนของผุ้ถือหุ้นและทรัพย์สินของบริษัทฯโดยบริษัทฯมีฝ่ายตรวจสอบภายในทำหน้าที่ตรวจสอบ
วิเคราะห์ ประเมินผลการดำเนินงาน และระบบควบคุมภายใน ตลอดจนให้คำปรึกษา ข้อเสนอแนะ
และให้ข้อมูลเพื่อสนับสนุนการดำเนินงานภายในบริษัทฯ และบริษัทในเครือ
เพื่อให้มั่นใจว่าการปฏิบัติงานหลักและกิจกรรมทางการเงิน
การปฏิบัติตามกฏหมายและข้อกำหนดที่เกี่ยวข้องกับบริษัทฯ ได้ดำเนินการตามแนวทางที่กำหนด
และมีประสิทธิภาพ ภายใต้ค่าใช้จ่ายที่เหมาะสม
รวมทั้งมีการสอบทานประสิทธิผลของระบบการควบคุมภายในของบริษัทฯ
และติดตามให้มีการปรับปรุงแก้ไขข้อบกพร่องที่พบจากการตรวจสอบอย่างต่อเนื่อง
เพื่อลดความเสี่ยงในการดำเนินธุรกิจของบริษัทฯ
และเพื่อให้หน่วยงานตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่